text: 1Cuyashäcuna, amam lapan yachrachigcunataga “Cayga razoncagtam yachrayächin” nipäcunquichu, antis shumag taripapäcuy Santu Espíritu rimayächingantas u Asyag rimayächingantas. “Nogaga Dios nimanganta yachrachigmi cä” nigtucugcuna, achcam yargarärimun cay pachapa. 2Gamcunaga nätan caynuypam musyapäcunqui Diospita canganta: Pi maysi “Jesucristoga shamura razonpa runam” nigga, Santu Espiritupa munayninchrümi cayan. 3Nätan lapan yachrachigcunas, Jesucristopita mana chaynuy yachrachigcunaga, manam Santu Espiritupa munayninchrüchu capäcun. Antis chaycunaga cayan Jesucristota chregnigpa munayninchrümi. Gamcunaga nämi musyarcayanqui chaycuna shapäcamunanpitaga, nätan nämi cay pachachru carcayan. 4Wamränuysi cayagcuna, gamcunaga Diosninchipam carcayanqui. Nätan chay casqui yachrachigcunataga nämi yalisha capäcunqui. Gamcunachru cayag Diospa Espiritun chay Asyagpita mas munayniyog captin. 5Chay casqui yachrachigcunaga capäcun Diosta mana cäsucug runacuna castam. Chaymi rimapäcun Diosta mana cäsucug runacunanuyla. Jinamanga Diosta mana cäsucugcunalam paycunataga mayapäcunsi. 6Nätan nogacunaga Diospam capäcü. Pi maysi Diospa runancagga yachrachipäcungätam cäsucurcan. Nätan Diospa mana runancagga manam cäsucarcämanchu. Chaynuypam reguenchi Diospita cangantas u Asyagpita cangantas. 7Cuyashäcuna, jucninchis jucninchis cuyanacur cawashun. Chay cuyanacur cawayga shamun Diospitam. Pi maysi cuyacugga, Diospa castanmi, jinaman Dioswanmi cayansi. 8Nätan pisi mana cuyagga, manam Diospa castanchu. Chaura Diosga cuyacugmi. 9Diosga alisca cuyamarninchim japalan Dios-mayin Jesucristota cay pachaman cachramura, paypita cawachisha cananchipag. 10Chaura Diosga manam payta cuyanganchipachu Dios-mayin Jesucristota cachramura, antis payga cuyapämarlanchim cachramura juchanchipita wanunanchi truca, pay wanunanpag. 11Cuyashäcuna, Diosninchi chaynuy cuyayämashaga, chaynuy cuyanacushun jucninchis jucninchis. 12Manam pisi Diostaga imaysi ricapushachu. Nätan cuyanacur jucninchis jucninchis cawashaga, Diosga cayan noganchiwanmi. Chauraga Dios noganchiwan cayaptinga reguechicushun cuyanacur cawanganchipa. 13Nätan noganchiwan Dios cayanganta, jinaman noganchis Dioswan cayanganchita musyachimanchi noganchiman cachramungan Santu Espiritum. 14Nätan Tayta Diosga, Dios-mayinta cachramura runacunata salvananpagmi. Paytaga ñawïcunawanmi ricapäcurä, jinaman chaytam willapacurcayäsi. 15Pi maysi “Jesusga Diospa-mayinmi” nigga, Dioswanmi cayan, nätan Diossi paywantan cayan. 16Chaynuypam musyanchi, jinaman “Razonmi” ninchisi Dios cuyayämanganchita. Diosga cuyacugmi. Pi maysi cuyacugcagga Dioswanmi cayan, jinaman Diossi paywantan cayan. 17Chaynuy nirga, cuyacugmanmi nä razonpa muyurayanchi. Chauraga mana mancharilarmi cashun runacunapa juchanta Dios taripänan junagchru. Chaynuy cawarga Jesucristonuymi cawayanchi cay pachachru. 18Chaynuy cuyacug runaga manam manchayarchu cawan, antis nä ali cuyacugman muyurushaga illacarunmi chay manchayga. Chay manchayar cawagga aywayan cunchuymanmi. Chaura manchayar cawagga manaran muyunragchu ali cuyacugman. 19Noganchiga cuyacug canchi Dios naupata cuyamasha casham. 20Pi maysi “Noga cuyämi Diosta” niyar, Jesusman yupachicug-mayinta chregnipagga casquicuyanmi. Pi maysi Jesusman yupachicug-mayinta ricapuyar mana cuyagga, ¿imanuypatag mana ricapuyangan Diostaga cuyanga? 21Quiquin Jesusmi niras: “Diosta cuyagga, cuyachun Jesusman yupachicug-mayintas” nir.


c: text/html

text:
Chimpu kiti
Chimpu kiti (kastilla simipi: Cantón San José de Chimbo icha Cantón Chimbo) nisqaqa Ikwadur mama llaqtapi, Bolívar markapi huk kitim. Uma llaqtanqa Chimpu llaqtam.
Yuyarina
Allpa saywachi[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
Chimpu kitipiqa Waranka Kichwa runakunam tiyanku. Paykunaqa Asankutu kitillipi kawsanku.[1]
Pulitika Rakiy[llamk'apuy | pukyuta llamk'apuy]
Pichqa kitillinmi kan:
- Huk llaqta kitilli: Chimpu kitilli
- Tawa chakrapura kitilli: San Sebastián, Asankutu (Asunción), Chapakutu (Magdalena), Telimbela.

robotstxt: allowed

filter: keep


text: 1Tata Diosqa nin: Ama yuyaychejchu mamaykichej Israelta wijch'usqayta, imaynatachus uj runa warminta wijch'upun, jinataqa. Chayrí, yuyankichejchu mayqen manuyman vendeykususqayta? Qhawariychej, qankunaqa sajra juchaykichejrayku vendechikunkichej. Diospa contranta oqharikusqaykichejrayku mamaykichej Israelqa wijch'usqa karqa. 2Imaraykutaj jamuspaqa, mana pitapis tariparqanichuri? Imaraykutaj wajyashajtiypis, mana pipis uyariwarqachuri? Ima kajtimpis, chaymanta libranaypaj makeyqa juch'uychu karqa? Manañachu atiyneyqa kasqa paykunata salvanaypaj? Ujta k'amispalla, jatun qochasta ch'akichini, mayustataj ch'aki pampaman tukuchini; chaypi kaj challwaspis yakumanta jina wañuraspa, asnanku. 3Cielotaqa laqhayaywan p'achallichini, llakiy p'achaswan jina qhataykuni, nispa nin Tata Diosqa. 4Tukuyta Kamachej Tata Diosqa yachayniyojkunaj parlayninkuta qowarqa, chaytaqa sayk'usqasman parlaspa paykunata kallpachanaypaj. Sapa paqarin rijch'arichiwan, yachachisqan jina sumajta uyarinaypaj. 5Tukuyta Kamachej Tata Diosqa ninrisniyta kicharerqa, noqataj mana k'ullukorqanichu, nitaj qhepamampis kutirerqanichu. 6Seq'owajkunamampis wasayta jaywarqani; sunkhaytapis jaywarqani t'iranawankupaj. May jinata toreyashawajtinkupis, thoqaykushawajtinkupis, manapuni uyaytaqa pakarqanichu. 7Tukuyta Kamachej Tata Dios noqataqa yanapawanqa; chayrayku mana k'umuykachachisqachu kani. Sumajta uj chhanka jina sayani, yachanitaj mana p'enqachisqachu kanayta. 8Kutikuwajneyqa qayllallaypi kashan. Pitaj imamanta ch'ataykuwanqari? Jaku rinachej ari juezpa ñawpaqenman. Pitaj noqata ch'ataykuwajri? Qayllaykamuwaspa, uyanchawachun. 9Tukuyta Kamachej Tata Dios noqataqa yanapawanqa; pitaj juchachawanqari? Tukuyninku chinkaponqanku, imaynatachus thutaj tukusqan p'acha t'akakapun, ajinata. 10Mayqellampis Tata Diosta manchachikoj kanchu? Kamachimpa parlasqasninta kasukoj kanchu? Pichus laqhayaypi purej mana k'anchayniyoj, Tata Diospa sutimpi atienekuchun, Diospi atienekuchun. 11Qankunarí ninata jap'ichinkichej, nina k'anchaytataj wakichikunkichej. Chay nina jap'ichisqaykichejpa k'anchaynimpi puriychej. Chaywampis qankunapaj makiymanta kay jamonqa: Ñak'ariypi choqarayankichej.


text: 1Unayga gamcuna jutsata rurar wanushganogmi cawapäcorgayqui. 2Tsaymi Jesucristuta mana chasquicog runacunanogla gamcunapis Tayta Diosta mana cäsucur cawargayqui. Tsaynog cawashpayquimi Satanaspa munaynincho capäcorgayqui. Tsaynoglami lapanpis Jesucristuta mana chasquicogcuna Satanaspa munaynincho caycan. 3Jesucristuta manarag chasquicorga nogantsipis jutsata rurarmi cawargantsi. Tsaynog cawashgantsipitami Tayta Diosnintsi fiyupa rabiar infiernuman gaycamänantsipag caycargan. 4Tsaynog caycaptinpis Tayta Diosnintsi cuyapäcog carmi Jesucristuta cachamorgan nogantsi-raycu cruzcho wanunanpag. Cruzcho wanurmi jutsa ruraylacho wanushganog caycaptintsipis perdonamashpantsi salvamashcantsi. 6Tsaymi cay patsacho caycarpis Jesucristupa naupancho caycagnogna caycantsi. 7Cuyapämashpantsimi Tayta Diosnintsi tsaynog salvamashcantsi cuyacog cashganta pï-maypis tantyacunanpag. 8Tayta Diosnintsi cuyapäcog carmi Jesucristuta chasquicur payman yäracuptintsi perdonamashcantsi. Perdonamänantsipäga manami imatapis alita rurashcantsitsu. Tsaypa trucanga jutsayog captintsipis cuyapämashpantsimi perdonamashcantsi. Tsaymi pipis mana alabacongatsu: “Alicunata rurashgäpitami Tayta Diosnintsi perdonamashga” nishpan. Tsaypa trucanga Tayta Diosta agradëciconga jutsasapa captinpis perdonar salvashganpita. 10Tsaynog salvamashpantsimi mushog ali cawaytana gomashcantsi. Mushog cawayta gomashcantsi alicunata rurar cawanantsipagmi. Tsaynog cawanantsipäga unaypita-patsami destinamashcantsi. 11Ama gongapäcuytsu Jesucristuta manarag chasquicur imanog cashgayquitapis. Israel runa mana captiqui Tayta Diosnintsi promitishgancuna manami gamcunapagtsu cargan. Tsaynogpis cay patsacho gamcunaga cawargayqui Tayta Diosnintsita mana cäsucushpayquimi. Tsaynog cawarmi Tayta Diosnintsipa naupanmanpis chayanayquipagtsu capäcorgayqui. Tsaynog captiquimi Israel runacuna manacagman churapäcushorgayqui. Tsaynogpis manacagman churapäcushorgayqui paycuna señalashga cashgannog mana señalashga captiquimi. 13Tsaynog captinpis Tayta Diosnintsi promitishgancunata chasquicärinayquipagmi Jesucristo yawarninta jichar cruzcho wanorgan. 14Tsaynog wanushganpitami Israel runa carpis mana Israel runa carpis Jesucristuta chasquicushgana caycarga tsay castalana ricacuntsi. Tsay castala captintsimi Moisés escribishgan leycuna tsapata churapämantsinatsu cuyanacur cawanantsipag. Tsaynog caycaptenga amana chiquinacäriynatsu, sinöga jucniqui jucniquipis cuyanacurna cawapäcuy. 17Tsaynog captinmi Jesucristupa wilacuynin lapantsipag caycan, Israel runa captintsipis o mana Israel runa captintsipis. 18Jesucristuta chasquicurmi Israel runa carpis mana Israel runa carpis Santu Espirituta chasquicushcantsi imay hörapis Tayta Diosnintsita manacunantsipag. 19Tsaynog captenga manami jäpanatsu carcaycanqui, sinöga salvashga cag Israel runacunanoglami Tayta Diosnintsipa wamrancuna carcaycanqui. 20Tayta Diospa wamrancuna carnami paypa templunna caycantsi. Templun captintsimi nogantsicho pay caycan imaypis yanapamänantsipag. Templupa cimientunnogmi apostolcuna y profëtacuna yachatsishgan caycan. Jesucristunami caycan templo mana juchunanpag cimientucho más alinnin cag ruminog. 21Jesucristuta chasquicur Diospa templun captintsimi rumita pergar shumag camacätsishgannog nogantsitapis cada ünuntsita churaycämantsi pay munashganta ruranantsipag. 22Tsaynogmi gamcunapis, mana Israel runa carpis, Jesucristuta chasquicorga tsay templo pergashgan ruminog carcaycanqui. Tayta Diospa templun captintsimi shonguntsichöna Santu Espíritu caycan.


text: 1Nätan Jesusman yupachicug-mayïcuna, nogaga lapan shongöpam munayä, jinaman Diostas manacuyä Israel castäcuna salvasha capäcunanpag. 2Paycunaga aliscam munarcayan Dios cäsucuyta. Nätan Dios munangannuy Jesusman yupachicuytaga manam munapäcunchu. 3Paycunaga runacunata “Mana juchaynagmi cayanqui” Dios niyanganta mana tantiapäcurmi, jinaman Jesusman mana yupachicurmi imatas ruracayan quiquincuna munapäcungannuyla “Dios alipag ricamänanchipag” nir. 4Moisés isquirbingancunaga Cristocamam cara. Chaymi cananga payman yupachicugcunaga pi maysi “Nä mana juchaynagmi cayanqui” nisha carcayan. 5Nätan Moisés isquirbinganta cäsucugcunapitaga “Mana juchaynagmi cayanqui” Dios ninganpitaga cay nirmi isquirbirayan: “Pisi cay isquirbishacunata lapanta cäsucugga chay cäsucunganpam cawanga” ninmi. 6Nätan Jesusman yupachicugcunata “Mana juchaynagmi cayanqui” Dios ninganpitaga, cay nirmi isquirbirayan: “Jesús yachrachinganta tantianapagga ‘Jana pachataragchri jegashag’ amam ninquichu”. 7Ni manatan “ ‘Enterrarayangancagtaragchri aywashag pushamunäpag’ ninquipischu” niyanmi. Chaytaga manam pisi rurayta atipangachu. 8Chaymi isquirbishachrüga antis cay niyan: “Chay rimangätaga gamcuna rimarcayanquim, jinaman gamcunaga shumagmi musyarcayanqui” niyan. Chaytam nogacunas willapacurcayä. Nätan chay willapaga cayan aygas tantiacuylam. 9Chayga cay niyanmi: “Jesusga Munayniyog Diosmi”. Jinaman lapan shongonpa “Jesustaga Diosmi cawacächimusha” nigga salvasham canga. 10Chaura lapan shongonchipa yupachicurmi Diospitaga “Mana juchaynagmi” nisha cayanchi. Nätan chay ninganchipam salvashas cayanchi. 11Chaymi isquirbishachrüsi cay niyan: “Pi maysi payman yupachicugcagga, manam pengacushachu canga”. 12Chaymi Israel castapagsi, jinaman juc castapagsi Jesusga Munayniyogninchi cayan. Payga alisca alisca cuyapäcugmi cayan pipag maypagsi manacugcagpagga. 13Chauraga pi maysi chay Munayniyog Jesusta “Salvamay” nigga salvasham canga. 14Chaura ¿imanaypatag manacurcanqui mana payman yupachicurcayarga? Nätan ¿imanaypatag yupachicurcanqui paypita mana mayacurcayarga? Nätan ¿imanaypatag mayacurcanqui, mana pisi chay willapata rimag cayaptinga? 15Nätan chay willapacugcunataga nämi Diosga cachrarayan. Chaymi isquirbishachrüsi cay niyan: “¡Maymay alichr Diospa ali willapan apamugcunaga!” niyan. 16Chay ali willapata lapalan mayacurarcayarsi, manam waquinga “Razonchri” nir chrasquicurcarachu, casquipag ricapäcur. Chaynuy ricapäcunanpitaga nämi Diospa willacugnin Isaías isquirbishanchru cay niyan: “Munayniyog Tayta, willapäcurcangäta manam pisi chrasquicurcanchu” nir. 17Chaura ali willapata mayacurmi Diosmanga yupachicunchi. Nätan chay willapa mayanganchiga cayan Cristopitam. 18Nätan chay willapata paycunaga mayapäcuram. Chaymi isquirbishachrüsi cay niyan: “Chay willapacurcangantaga mayapäcusha limpum maychru chaychrüsi. Jinaman cay pachapa tumanchru yachracunas mayapäcusham chay willapacurcangantaga” niyanmi. 19Nätan ¿chay Israel castäcuna chay willapata manachu tantiapäcura? Au, shumagmi tantiapäcura. Moisespis chay tantiapäcunanpitaga cay nirmi isquirbira: “Nogaga juc casta runacunatam salvashag. Chaynuy salvaptïmi gamcuna Israel castacunaga alisca chriquicurcanqui, jinaman piñäcurcanqui” niram. 20Chaynuytan Diospa willacugnin Isaiassi cay niyan: “Mana ashimag runacunam tariräriman. Nätan mana tapucamag runacunawanmi reguechicurü” ninmi. 21Nätan Israel castacunapita rimar, Diosga willacugnin Isaías isquirbinganchru cay niyanmi: “Nogaga alisca unaymi maquïta chacchararä mana cäsucug, jinaman shongon munangalan rurag runacunata” ninmi.


text: 1Kriyiq masiykuna, Jesucristupi allita kriyinaykillapapaq nuqa yach'achishurllapaqa, manami Jesucristupi kriyiqta yupaychu willashurayllapa. Ashwanmi imanutaq taksha wamritumataqa kusa shumaqlata willar ima intrachinchik, chaynumi yach'achishurayllapa Jesucristupaq allita intrakanaykillapapaqqa. 2Chaynumi qamkunataqa kusa shumaqlata yach'achishurayllapa, imanutaq uk ñuñuq wamritumataqa, lichilata upyachir mana jwirti mikuyta qaranchikchu chaynu. Chaqa qamkunaqari, jwirti mikuyta mana mikuyta puytiq yupay, manaraq allita intrakaytaqa puytiraykillapachu. ¡Chaynullami kananmapis manaraq puytinkillapachu! 3¡Chaqa qamkunaqa imanutaq chay mana kriyiq runakuna kawsan, chaynullaraq kawsankillapa! Chaymi qamkunapura inbidyanakur, ukmanta willanakur ima tarqa ¿manachu unay kashaykillapanulla kawsayankillapa? 4Chaymi kaynu ninakunkillapa: "Nuqaqami Pablo yach'achikushanpi kriyini" nir. Nataq uknikillapaqa nin: "Nuqa-shuypaqa Apolos yach'achikushanpi kriyini" nir. Chaynu ninakur kawsarqami, imanutaq unay kawsayashaykillapanulla kawsayankillapa. 5Ma tapushaykillapa: ¿Apoloswan, nuqa Pabluqa imataq kanillapa kusalata ukniyllapapi ukniyllapapi yarpupakunaykillapapaqqa? Chaqa nuqakunaqami Dyuspa sirbikuqninkunala kar, Jesucristupaq yach'achishunillapa paypi kriyinaykillapapaq. Chaymi Amitunchik imatami ruranayllapapaq nimashanllapanullami ruranillapa. 6Chaymi Tayta Dyusqa qamkunaman puntata kach'amaran yach'achishunayllapapaq. Chaynuqami, uk simillitata tarpukuq yupayna karay. Nataq Apolosta-shuypaqa Tayta Dyusqa niran, chay yach'achishushayllapata mas allita yach'achishunanllapapaq. Chaynu mas yach'achikurqami Apolosqa chay tarpushay simillitata parquq yupayna karan. Piru chay simillitata winachiq chay-shuypaqami Tayta Dyus karan. 7Chaynu katinmi, tarpuq chay, chaynulla parqukuq chaymapis yanqa rikar ima ruranayllapalapaq kanillapa. Piru tukuyta rikar winachiq chayqami Taytanchik Dyus payla. 8Chaymi chay tarpukuq yupay yach'achikuq chay, chaynulla chay parqukuq yupay yach'achikuqmapis, chaylla kanillapa Tayta Dyuspaqqa. Piru chaynu katinmapis Tayta Dyusmi maydiyaqa imata rurashayllapanulla, allinta rurasha katiyllapaqa, allintami rurashaykillapa nimanqallapa. Piru mana allinta rurasha katiyllapaqami, mana allintachu rurashaykillapa nimanqallapa. 9Piru nuqakunaqami Dyuspaqqa chaylla sirbikuqninla kanillapa. Chaymi qamkunapis Dyusllapaq kar, chay ch'akra tarpukasha chay yupay, chaynulla chay wasi llutakaq qallarisha chay yupay kankillapa. 10Nuqatami, Tayta Dyusqa uk kusa allita llutakuqta yupay akrar kach'amaran, Jesucristupaq puntata yach'achishunayllapapaq. Chaymi nuqaqa imanutaq wasita shachinapaqqa puntataqa simintuta itanchik, chaynumi simintuta itaq yupay Jesucristupaq yach'achishurayllapa. Chaymi chay simintu itashaypa ananpina ukkunaqa llutakuyan. Piru chaynu llutakurqami, allita yarpur llutakunqa, allintachu llutakuyan manaqachu mana nir. 11Chaqa uk llutakuq karmapismi, llutakunanpaqqa manana kambyayta puytinnachu chay simintu itakashataqa. Chaqa chay simintu itakasha chayqami, Jesucristo. 12Chaymi kay llutakuq qallarishanpa ananpiqa, allinta yach'achikuqkunaqa llutakuyta puytinqa uruwan, platawan, kusala shumaq rumikunawan ima. Chaynullami chay mana allinta yach'achikuqkunaqa rurayta puytinqa qirulawan, shukchalawan, pajakunalawan ima. 13Piru chay tukuy imanu yach'achikushanchikkunatami Dyus, jwisyu diyapiqa rikar yach'anqa ninawan. Chaymi chay ninaqa chay allinta yach'achikusha chaytaqa mana imanachinqapischu. Piru chay mana allinta yach'achikusha chayta-shuypaqa limpu rupachir chinqachinqa. 14Chaymi chay mayqan kusa allinta yach'achikusha katin, ninamapis mana imanachitinqa, Tayta Dyusqa allintami rurashayki ninqa. 15Piru mayqanpis mana allinta yach'achikusha katin, chay yach'achikushanta limpu nina rupachitin-shuypaqa, tukuy chay yach'achikushankunaqa limpu tukukanqa. Ashwan chay yach'achikuq chaylami kriyishanraykula washakanqa nina rurimanta alsakaq yupaylana. 16¿Manachu qamkunaqa yach'ankillapa Dyuspa wasin yupay kankillapa nirqa? Chaynulla ¿manachu yach'ankillapa Tayta Dyuspa Santu Ispiritun qamkunapi kawsan nirqa? 17Dyuspa wasin kaqkunaqami, kusala shumaq, kusala allin ima. Piru chaynu, Dyuspa wasin yupay katkillapa, mayqan mana allita kriyiq shamur, kriyishaykillapamanta chiqanchashutinllapaqami, chayta rurashanllaparayku Tayta Dyusqa kusala mana allinta rurar tukchinqa. Chaqa Dyuspaqqami qamkunaqa kusala shumaq allinla wasin kankillapa. 18Amami qamkunalla yach'ayashaykipi kunfyakar ingañakankillapachu. Qamkunamanta mayqannikillapa chay runakuna yach'ayashanta yach'akusha karqa, ama chay yach'ayashaykipi kunfyakarchu, Tayta Dyuslapaq yarpunkimanllapa. Chaynu karqami Tayta Dyus yanapashutinllapa chiqap yach'aqpaqna tikrakankillapa. 19Chaqa mayqanpis runa yach'ayashanta yach'akusha kaqqami Dyuspaqqa mana kanman yupay. Chayraykumi Dyus nitin iskribikashakunapiqa nin: "Kusata yach'aq kar, mas imakunatapis rurayta puytini niqkunatami, Dyusqa mana chay yarpuyashannu rurananpaqqa dijanchu". 20Chaynullami ninpis: "Amitunchikmi yach'an, chay kusa yach'aq kani niqkunapa yarpuyninqa yanqa mana kanman yupay" nir. 21Chayraykumi, qamkuna runapa yach'ayninta yach'akurqa, ama ninkillapachu, paywan kar kusala yach'aq ima kani nirqa. Chaqa Tayta Dyus tukuy imapa amunwanna karqa, ¿imapaqta yanqa runakunapi yarpupakunkillapa? 22Chaqa yach'ashanchikllapanu nuqa Pabluta, Apolosta, chaynulla Pedrutapismi Tayta Dyus kach'amaranllapa qamkunata yach'achishunayllapapaq. Chaymi sirbishuqnikillapa kanillapa. Chaynullami tukuy kay pachapi kaqta, kawsayta, wanuyta, kanan diyata, maydiyatapis pay qumashanchikllapa. Chaymi Cristuwanna karqa ama mas imakunapaq yarpupakurnachu kawsashunllapa. 23Chaqa qamkunaqami Cristupana kankillapa. Nataq Cristo-shuypaqa Tayta Dyuspana.


text:
La Rioja llaqta
La Rioja llaqtaqa Arhintina mama llaqtapi huk hatun llaqtam. La Rioja wamani uma llaqtap. La Riojapiqa 161 183 runakunam kawsachkanku (2005).
Yuyarina
Wiñay kawsay[llamk'apuy | pukyuta llamk'apuy]
La Rioja llaxtachan kuski ?.
Yachachiy[llamk'apuy | pukyuta llamk'apuy]
Llaqtapi paqarisqa[llamk'apuy | pukyuta llamk'apuy]
Ñaña llaqtakuna[llamk'apuy | pukyuta llamk'apuy]
Willay pukyukuna[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: La Rioja llaqta.
- La Rioja Munisipyu


text: 1Abimelecpa qhepanta Isacar ayllumanta uj runa Tola sutiyoj, israelitakunata kacharinampaj sayaykorqa. Tolaqa karqa Dodoj allchhin, Púaj churin. Payqa tiyakorqa Efraín aylluj ja'iynin orqo nejpi, Samir llajtapi. 2Israelitakunata iskay chunka kinsayoj watakunata kamacherqa; wañupojtintaj, Samir llajtapi ayanta p'amparqanku. 3Chay qhepanta Galaadmanta Jairñataj sayarerqa, payqa iskay chunka iskayniyoj watata israelitakunata kamacherqa. 4Jairqa kinsa chunka churinkunanyoj karqa. Paykuna sapa ujninku burropi purej kanku, sapa ujninkutaj Galaad chaynejpi uj llajtayojkama karqanku. Chay kinsa chunka llajtakunaqa kunankamapis Jairpa Llajtakunan nisqa kashanku. 5Jair wañupojtenqa, Camón nisqa cheqapi ayanta p'amparqanku. 6Israelitakunaqa watej Diospa contranta juchallillarqankutaj; yupaychaspa Baalman, jinataj Astarteman rijch'akoj lantikunata, ajinallatataj Siriamanta, Sidonmanta, Moabmanta, Amonmanta lantikunata, jinataj filisteokunajpata kajkunatawan. Tata Diosmanta karunchakuspa, manaña Payta kasurqankuchu. 7Chayraykumari Tata Diosqa paykunapaj sinch'ita phiñarikuspa, filisteokunaman, amonitakunamanwan paykunata qaraykorqa. 8Chaymantapacha chunka pusajniyoj watata filisteokunaqa, jinataj amonitakunapis maytapuni ñak'aricherqanku Galaadpi tukuy tiyakojkunata, Jordán Mayoj chimpampi amorreokunajpa jallp'ankupi kajkunata ima. 9Amonitakunaqa Jordán Mayuta chimparqanku maqanakamunankupaj Judá aylluwan, Benjamín aylluwan, jinataj Efraín aylluwampis. Ajinamanta israelitakunaqa may llakiypi rikhurerqanku. 10Chaypacha Tata Diosmanta mayta mañakorqanku: «Diosniyku, contraykipi juchalliyku; Qanmanta karunchakuyku Baal lantikunata yupaychanaykurayku,» nispa. 11Chantá Tata Diosqa kuticherqa: «Qankunaqa ñak'arichisqa karqankichej egipciokunanejta, amorreokunanejta, amonitakunanejta, jinataj filisteokunanejta, 12sidoniokunanejta, amalecitakunanejta, chantá madianitakunanejta; maypachachus qankuna qhaparikamuwarqankichej chaypacha, noqa paykunamanta kacharicherqaykichej. 13Chaywampis qankunaqa noqamanta karunchakorqankichej waj dioskunata yupaychamuspa. Chayrayku noqaqa manaña ujtawan kacharichisqaykichejñachu. 14Riychej, mañakamuychej ajllakusqaykichej dioskunamanta. Paykunawan kunanqa ñak'ariykunamanta kacharichikuychej,» nispa. 15Chanta israelitakunaqa Tata Diosman kuticherqanku: «Juchalliyku. noqaykuwan munasqaykita ruway; Chaywampis ama jina kaychu kacharichiwayku ari,» nispa. 16Chantá israelitakunaqa waj dioskunata saqespa, Tata Diosta yupaycharqanku; Tata Diospis manaña munarqachu israelitakuna astawan ñak'arinallankutapuni, imaraykuchus sinch'ita llakikorqa. 17Chaypacha amonitakunaqa sumajta wakichiskuspa, Galaadpi jarakorqanku, israelitakunataj tantaykukuspa, Mizpapi jarakorqanku. 18Galaadpi tiyakoj israelitakunaqa chay kurajninkuwan parlanakorqanku: ¿Pitaj amonitakunawan maqanakuyta qallarenqari? Pichus qallarejqa Galaadpi tukuy tiyakojkunaj kamachejninku kanqa, nispa.


text:
Hach'akalla
Hach'akalla (Jach'akalla) icha Uchuy ullkuypa (Uchuk ullkuypa)[1] (genus Xylaria) nisqakunaqa huk wayaqacha k'allampa rikch'anam, wañusqaña yurakunap qirunpi icha yura mikhuq uywap akanpi wiñaq, chay mawk'a qiruta ismuchiq. Tukuy Tiksimuyuntinpi wiñan.
Pukyukuna[llamk'apuy | pukyuta llamk'apuy]
- ↑ Louis Girault: Kallawaya - guérisseurs itinérants des Andes. Recherches sur les pratiques médicinales et magiques. Paris 1984.
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Hach'akalla.


text: 1Iñisqallanchikraykumá Dios mana huchayoqpaqña chaskiwaptinchik Señorninchik Jesucristopa rurasqanwan Dioswanqa allinña kachkanchik. 2Jesucristoraykum Diospa favorninta haypaspa takyachkanchik. Hinaspataqmi kusikuchkanchik Diosman rikchakuq kancharichkaq suma-sumaq kananchikpaq confianzawan suyaspa. 3Chayraykum ñakariykunawanpas kusikunchik chaykunawan Dios pacienciakuyta yachachiwaptinchik. 4Pacienciakuptinchikñataqmi Dios allinpaq hapiwanchik, chayna kaspañataqmi confiakuspa suyanchik. 5Diospi confiakuspanchikqa manataqmi hukmanyarunchikchu. Diosqa sonqonchikmanmi kuyakuyninwan huntaykurqa Chuya Espirituta qowaspanchik. 6Salvakuyta mana atichkaptinchikmi Diospa munasqan tiempo chayamuptin huchasapakunapaq Cristo wañupuwarqanchik. 7Sasatachá tarichwan pitapas runamasinpa rantinpi wañuqtaqa chay runamasin mana huchayoqña kachkaptinpas. Allin sonqo runapaqqa yaqachusmi huk kaqnin kallpanchakunman paypa rantinpi wañunanpaq. 8Ichaqa Diosmi kuyawasqanchikta qawachiwarqanchik huchasaparaq kachkaptinchikpas Cristo wañupuwasqanchikwan. 9Cristom yawarninta chaqchuspa wañurqa mana huchayoqpaqña Dios chaskiwananchikpaq. Chaymi Cristo salvawasun castigasqa kananchikmanta. 10Diospa contranpi kachkaptinchikpas wañuspam Churin Jesus allinyanaykachiwarqanchik. Chaynaqa Dioswan allinyanakusqaña kachkaptinchikqa Cristo kawsachkaspaqa astawanraqmi salvaykuwasun. 11Manataqmi chayllachu, aswanqa Diospim kusikusunchik Señorninchik Jesucristo paywan allinyaykachiwasqanchikmanta. 12Huk runallawan kay pachapi huchallikuy qallariruptinmi chayrayku wañuypas rikurirurqa chaymi lliw runakuna huchallikuspanchik wañunchik. 13Manaraq Moiseswan Dios kamachikuykunata qochkaptinqa ñam runakunaqa huchallikurqakuña ichaqa manam reqsikurqakuchu huchankuta. 14Chaywanpas Adanmantam Moiseskama llapallanku huchallikuspa wañurqaku mana kasukuq Adan hina mana huchallikuchkaspankupas. Adanpa rurasqantayá comparasun Cristopa rurasqanwan. 15Diospa qowasqanchikqa manam Adanpa huchallikusqan hinachu. Huk runa huchallikuruptillanmi llapallanña wañurqaku aswanqa sapallan Jesucristopa rurasqanwanmi Dios llumpa-llumpayta favorecewaspanchik salvaykuwanchik. 16Adanpa huchallikusqanqa manam Diospa qowasqanchik hinachu. Adan huk kutillata huchallikuruptinmi llapallan runakuna castigopaqña karqanchik. Aswanqa achka kutipi huchallikuchkaptinchikpas Diosmi mana imaraykulla mana huchayoqpaqña chaskiwanchik. 17Huk runa huchallikusqallanmantam llapallan runakunapi wañuy munaychakurqa. Chaynaqa sapallan Jesucristopa rurasqanwanqa mayna razonwanraqmi Diospa chaskisqankunaqa vidankupi munaychakunqa. Paykunaqariki Diospa llumpa-llumpay favorecesqan kaqkunam hinaspa payllapaqña kanankupaq chaskisqakunam 18Chaynaqa, imaynam huk runapa chullalla huchallikusqanwan lliw runakuna castigopaqña karqanchik, chaynapunim Jesucristopa chullalla allin rurasqallanwantaq Diosqa mayqan runatapas mana huchayoqpaqña chaskin wiñay kawsananpaq. 19Chaynamá chullalla runapa mana kasukusqanwan achkallaña runakuna huchasapa rikurirurqaku, chullalla runapa kasukusqanwantaqmi achkallaña runakunaqa mana huchayoqña rikurinqaku. 20Huchanchikkuna achkallaña kasqan reqsichiwananchikpaqmi Diosqa kamachikuykunata qorqa. Chaymi aswanraq huchanchikkunata reqsikuspa aswan allintaraq yachanchik Diospa favorecewasqanchikta. 21Runakunapi munaychakuspanmi huchaqa wañuyman aparqa, chaynallataqmi Diospa favorninpas munaychakun runakunaqa wiñaypaqña kawsanankupaq. Chaytaqa tarinchik Señorninchik Jesucristopa rurasqallanwanmi mana huchayoqpaqña Dios chaskiwaptillanchik.


text: 1Pedrowan Juanpiwanmi Dios yupaychana wasiman risharqanku Diosmanta mañakuna las tres horasta. 2Dios yupaychana wasimanmi such'u naceq runata runakuna apaqku, hinaspan “Munaycha Punku” nisqapi sapa p'unchay tiyachiqku, Dios yupaychana wasiman haykuqkunamanta limosnata mañakunanpaq. 3Such'utaq Pedrota Juantawan Dios yupaychana wasiman haykushaqta rikuspa limosnata mañakurqan. 4Chaymi Pedroqa Juanpiwan such'uta qhawaykuspa nirqanku: –Qhawarimuwayku, nispa. 5Hinan such'uqa paykunata qhawarayarqan imallatapas chaskiyta suyakuspa. 6Chaymi Pedroqa nirqan: –Manan qolqeypas qoriypas kanchu, aswanpas imachus kapuwaqniytan qosqayki. Nazaret llaqtayoq Jesucristoq sutinpin kamachiyki: Sayarispa puririy, nispa. 7Chayta nispataq paña makinmanta aysarispa such'uta sayarichirqan, hinan chakinpas moqonpas kaqrato kallpachakurqan. 8Chaymi saltaspa sayarirqospa puririrqan, paykunawantaq Dios yupaychana wasiman haykurqan, purispa, saltaspa, Diosta hatunchaspa ima. 9Llapa runakunataq purishaqta, Diosta hatunchashaqta rikuspa 10chay such'uta reqsirqanku Dios yupaychana wasiq “Munaycha Punku” nisqapi limosnata mañakuspa tiyaq kasqanta, chaymi anchata mancharikuspa muspharqanku. 11Salomón portal nisqapin qhaliyachisqa such'uqa Pedrota Juantawan mana kacharispa hap'ipakurqan, chaymi sinchita musphaspa llapan runakuna paykunaman huñurqakamurqanku. 12Paykunata rikuspan Pedroqa nirqan: –Israel runakuna, ¿imaraykun kaymanta sinchita musphashankichis? ¿Imaraykun ñoqaykuta qhawawankiku atiyniykuwanpas otaq Dios sonqo-kayniykuwanpas kay runata puririchiykuman karqan hinata? 13Aswanpas ñawpa taytanchis Abrahampa, Isaacpa, Jacobpa Diosninmi, kamachin Jesusta anchatapuni hatuncharqan, paytan qankunaqa wañuchinapaq hap'ichirqankichis. Pilatoña kacharipuyta munashaqtinpas qankunaqa manan munarqankichischu. 14Mana huchayoq chanin Jesusta kacharinanta mañakunaykichistaqa runa wañuchiqta kacharinantan mañakurqankichis. 15Hinaspan qankunaqa kawsay qoqta wañuchirqankichis. Ichaqa Diosmi payta wañusqanmanta kawsarichimpurqan, ñoqaykutaq chay kawsarimpusqanmanta testigokuna kayku. 16Kay runataqa rikunkichis reqsinkichismi riki, paymi Jesuspi iñispa kallpachakun. Chay iñiyninmi kay runata qhaliyarqachipun, imaynan kunan llapaykichis qhalita rikushankichis hina. 17Llaqtamasiykuna, ñoqaqa yachanin qankunapas kamachikuqniykichiskunapas Jesusqa pichus kasqanta mana yachaspa wañuchisqaykichista. 18Chay hina ruwasqaykichiswanmi Diosqa hunt'arqan Cristoq ñak'arinanmanta ñawpaqmantaña llapa profetankunawan willachisqanta. 19Chay hinaqa, huchaykichista saqepuspa Diosman kutirikuychis huchaykichiskuna pichasqa kananpaq, ahinapin Señor Diosqa sumaq kawsaypi samarichisunkichis, 20Jesusta kachamuspasuykichis. Paytan Diosqa ñawpaqmantaña akllarqan qankunapaq Cristo kananpaq. 21Chaywanpas payqa hanaq pachapiraqmi qhepamunan, tukuy imaymanata Dios allichanankama. Chaykunatan Diosqa paypa ch'uya profetankunawan unaymantaña willachirqan. 22Moisesmi nirqan: “Señor Diosniykichismi wawqeykichiskuna ukhumanta ñoqa hina profetata sayarichipusunkichis, paytan kasunkichis lliw imaymana nisqasuykichista. 23Mayqen runapas chay profetata mana kasuqqa, Diospa llaqtan ukhumantan wikch'usqa kanqa”, nispa. 24Hinallataq Samuelmantapacha qallarispa llapa profetakunapas kay p'unchaykunamanta willakurqanku. 25Qankunaqa profetakunaq wawankunan kankichis Diosmi ñawpa taytanchiskunawan rimanakurqan, chaymi Abrahamta kay hinata nirqan: –“Mirayniykiwanmi llapallan kay pacha ayllukuna saminchasqa kanqaku”, nispa. 26Diosqa kamachinta kawsarichispan qankunamanraq ñawpaqta kachamurqasunkichis, sapankata mana allin ruwasqaykichismanta t'aqaspa saminchanasuykichispaq, nispa.


text:
Paqpa yura rikch'aq ayllu
Paqpa yura rikch'aq ayllu (familia Agavaceae) icha Paqpa yura urin rikch'aq ayllu (subfamilia Agavoideae, familia Asparagaceae) nisqaqa huk yurakunap rikch'aq ayllunmi, 25 rikch'anayuq, 637 rikch'aqniyuq.
Rikch'aqkuna[llamk'apuy | pukyuta llamk'apuy]
Kaymi huk chakana tuktuyuq yurakuna:
- chuchaw (genus Agave)
- chunta paqpa (Furcraea andina syn. Fourcroya andina)
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Asparagaceae.
- Wikispecies nisqaqa qillqasqa p'anqayuqmi kay hawa: Asparagaceae


text:
Sozoranga kiti
Sozoranga kiti (kastilla simipi: Cantón Sozoranga) nisqaqa Ikwadur mama llaqtapi, Loja markapi, huk kitim. Uma llaqtanqa Sozoranga llaqtam.
Allpa saywachi[llamk'apuy | pukyuta llamk'apuy]
Pulitika Rakiy[llamk'apuy | pukyuta llamk'apuy]
Kimsa kitillinmi kan:
- huk llaqta kitilli: Sozoranga
- iskay chakrapura kitilli: Nueva Fátima, Tacamoros
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- www.hcpl.gov.ec / Sozoranga kitimanta (kastilla simi)


text:
Kayampi kiti
Kayampi kiti nisqaqa (kastilla simipi: Cantón Cayambe) Ikwadur mama llaqtapi, Pichincha markapi huk kitim. Uma llaqtanqa Kayampi llaqtam.
Yuyarina
Allpa saywachi[llamk'apuy | pukyuta llamk'apuy]
- Amachasqa sallqa suyukuna: Antisana kawsaykuska amachasqa allpa - Kayampi Kuka kawsaykuska amachasqa allpa
- Urqukuna: Kayampi 5.790 m (Kayampi kitilli) - Sara-Urqu 4.676 m (Kayampi kitilli)
- Mayukuna:
- Quchakuna:
Runakuna[llamk'apuy | pukyuta llamk'apuy]
Kayampi kitipiqa Kayampi runakunam, huk kichwa simitam rimaq Kichwa runa llaqtam, tiyanku. Paykuna Ayura kitillipi, Juan Montalvo kitillipi, Ascázubi kitillipi, Kankawa kitillipi, Olmedo kitillipi, Utun kitillipi, Kusupampa kitillipipas kawsanku. [1]
Pulitika Rakiy[llamk'apuy | pukyuta llamk'apuy]
Pusaq kitillinmi kan, kimsa llaqta kitilli, Kayampi kitilli, Ayora kitilli, Juan Montalvo kitilli, pichqa chakrapura kitillipas, Ascázubi, Kankawa, Kusupampa, Olmedo (Pisillu), Utun.
Pukyu: [2] (2001 watamanta)
Kitillikunap umalliqninkuna:
- Ascázubi: Luis Eladio Cevallos
- Kankawa: José Bayardo Lanchimba
- Olmedo: Oswaldo Quinatoa
- Utun: Raúl Oña
- Juan Montalvo: mana
- Ayora: mana
- Kusupampa: Pablo Pérez
Karu puriy[llamk'apuy | pukyuta llamk'apuy]
Kitipi paqarisqa[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
- ↑ www.codenpe.gov.ec / Kayampi
- ↑ Yupaykuna: Kayampi kiti (kastilla simi)
- Yupaykuna: Kayampi kiti (kastilla simi)


text: 1Chantá Jesús chunka iskayniyoj apostolesninta wajyaspa, paykunaman atiyta qorqa sajra supaykunata qharqonankupaj, runasta sanoyachinankupajtaj tukuy laya onqoykunamanta, nanaykunamantawan. 2Chay chunka iskayniyoj apostolespa sutisnin kaykuna kanku: Ñawpaj kaj Simón, Pedro nisqa, wawqen Andreswan; Zebedeoj churisnin: Santiago, Juanwan; 3Felipe, Bartolomé, Tomás, impuestota cobraj Mateo, Alfeoj churin Santiago, Tadeo, 4Simón, cananeo nisqa; Judas Iscariote ima, pichus Jesusta jap'ichinan karqa, chay. 5Jesús kacharqa chay chunka iskayniyojta kay jinata kamachispa: Mana judío kajkunaj ñanninta ama rinkichejchu, nitaj samaritanospa llajtankuman yaykunkichejchu. 6Manachayqa riychej Israel ayllumanta chinkasqa ovejasllaman. 7Rispataj, willaramuychej: Diospa janaj pacha reinon qayllamunña, nispa. 8Onqosqasta sanoyachiychej, wañusqastataj kawsarichiychej; lepra onqoyniyojkunata llimphuchaychej, supaykunatapis runasmanta qharqoychej. Qankunaqa kayta mana pagaspalla jap'erqankichej, amallataj pagachikuychejchu. 9Ama apaychejchu qolqe wayaqapi qorita, qolqeta, nitaj cobre phatastapis. 10Ñampajqa amallataj qoqawi wayaqata apaychejchu, nitaj iskay p'achasta, nitaj waj juk'utastawampis, nillataj tojnutapis. Llank'aj runaqa mikhuchisqapuni kanan tiyan. 11May llajtallamampis, chayrí ranchomampis chayaspaqa, mask'aychej pichus k'acha runata, chaypitaj qhepakuychej, waj llajtaman rinaykichejkama. 12Wasiman yaykuspataj, chaypi tiyakojkunata napaykuychej. 13Chaypi tiyakojkuna chay napaykusqaykichejta jap'ikunankupaj jinachus kanku chayqa, napaykusqaykichejqa paykunapi qhepakonqa. Manachayrí qankunaman kutimponqa. 14Sichus pillapis wasinkuman mana wajyarikusunkichej, nitaj parlasqaykichejtapis uyarisunkichej chayqa, chay wasimanta, chayrí chay llajtamanta llojsiychej, chakisniykichejmanta jallp'ata thalarakuspa. 15Cheqatapuni niykichej: Juicio p'unchaypeqa aswan ñak'ariy kanqa chay llajtapaj Sodomamanta, Gomorramantawan nisqaqa. 16Kunanqa, Noqa kachashaykichej ovejasta jina atojkunaj chawpinkuman. Kataris jina sumaj yuyayniyoj kaychej, palomas jinataj llamp'u sonqoyoj. 17Allinta qhawakuychej runasmanta. Paykunaqa juntaman qankunata pusaspa, sinagogasninkupi jasut'ichisonqachej. 18Noqarayku pusasonqachej llajtapi kuraj kamachejkunaman, reyesman ima. Chantá ñawpaqenkupi Noqamanta willankichej paykunaman, mana judío kajkunamampis. 19Kamachejkunaman pusasqa kaspaqa, ama llakikunkichejchu imaynatachus parlanaykichejmanta, chayrí imatachus ninaykichejmanta. Chay ratopacha Dios yuyaychasonqachej imatachus parlanaykichejta. 20Mana qankunachu parlankichej; astawanqa Tataykichejpa Espíritun qankunanejta parlanqa. 21Wawqeqa wawqenta wañuchichenqa, tatapis wawanta; wawaspis oqharikullanqankutaj tatasninkuta wañuchichinankupaj. 22Noqarayku tukuy runas chejnisonqachej. Pichus tukukuykama sumajta sayanqa, chay salvasqa kanqa. 23Sichus mayqen llajtallapipis chejnispa qhatiykachasunkichej chayqa, waj llajtamanñataj ayqeychej. Cheqatapuni niykichej ari: Manaraj tukuy israelitaspa llajtasnimpi willayta tukushajtiykichej, ñapis Runaj Churenqa kutimonqaña. 24Yachakojqa yachachejninmanta mana aswan kurajchu, nitaj kamachipis patronninmanta kurajllatajchu. 25Yachakojpajqa walej yachachejnin jina kanan, kamachipajpis patronnin jina kanan. Wasiyojtachus Beelzebú sutiwan suticharqanku chayqa, imatarajchus sutichanqanku wasimpi kajkunataqa. 26Chayrayku, ama runasta manchachikuychejchu. Mana imapis pakasqaqa kanchu mana sut'inchakojqa, nitaj pakaypi kajpis mana yachakojqa. 27Imatachus tutallan niykichej, chayta sut'i p'unchaypi niychej. Pakaypi uyarisqaykichejtapis, wasi patamanta qhaparispa willaychej. 28Ama manchachikuychejchu cuerpota wañuchejkunata, imaraykuchus almataqa mana wañuchiyta atinkuchu. Astawanqa, pichus cuerpota, almatapis ukhu pachaman wijch'uykuyta atin, chayta manchachikuychej. 29Manachu iskay p'isqetustapis vendenku phatallapi? Chaywampis, Dios Tataykichej mana munajtenqa, ni uj p'isqetullapis jallp'aman urmanchu. 30Ajinallatataj, umaykichejpi chujchasniykichejpis tukuyninku yupasqa kashanku. 31Chayrayku ama manchachikuychejchu. Qankunaqa p'isqetusmanta nisqaqa aswan valorniyoj kankichej. 32Sichus pipis runaspa ñawpaqempi Noqata rejsiwasqanta nenqa chayqa, Noqapis payta rejsisqayta nillasajtaj janaj pachapi kashaj Tataypa ñawpaqempi. 33Chantá, sichus pipis runaspa ñawpaqempi mana rejsiwasqanta nenqa chayqa, Noqapis payta mana rejsisqayta nillasajtaj janaj pachapi kashaj Tataypa ñawpaqempi. 34Ama qankunaqa yuyaychejchu Noqa kay pachaman allin kawsayta apamoj jamusqayta. Mana allin kawsaytachu apamuni, manachayqa phiñanakuyta. 35Noqaqa runasta t'aqanachej jamuni: Churita tatanmanta, ususita mamanmanta, ñojch'atapis suegranmanta. 36Ajinamanta runaj enemigosnenqa wasillanmantataj kanqanku. 37Pichus tatanta, chayrí mamanta, Noqamanta astawan munakojqa mana Noqaypata kanampaj jinachu. Ajinallatataj, sichus pipis churinta, chayrí ususinta Noqamanta astawan munakun chayqa, nillataj payqa Noqaypata kanampaj jinachu. 38Sichus pipis mana cruznin aparisqa qhepayta jamonqa chayqa, payqa mana Noqaypata kanampaj jinachu. 39Pichus kawsayninta tarejqa chinkachenqa, pitajchus Noqarayku kawsayninta chinkachejtajrí kawsayninta tarenqa. 40Sichus pipis qankunata wasinman wajyarisunkichej chayqa, Noqata wajyariwan. Pichus Noqata wasinman wajyariwajtaj Kachamuwajta wajyarin. 41Sichus pipis profetata wajyarikun profeta kasqanrayku chayqa, profetaj t'inkanta jap'enqa. Jinallataj, sichus pipis cheqan runata wajyarikun, cheqan runa kasqanrayku chayqa, paypis cheqan runaj t'inkanta jap'illanqataj. 42Sichus pipis kay juch'uykunamanta ujninman, yachachisqay kasqanrayku uj vaso yakullatapis jaywarin chayqa, cheqatapuni niykichej t'inkayojpuni kananta.


text: 1Kunanqa Cristo Jesusman hukllawakuqkunataqa Diosqa manam condenanchu. 2Jesucristorayku kawsachiwaqniy Espiritu kamachiwaspam libraykuwan huchallikuspay wañunaypaq kamachikuymanta. 3Diosmi rurarun Moisespa kamachikuyninkunapa mana ruray atisqanta. Kamachikuykunata kasukuspaqa manam imayna salvakuyta atirqanchikchu aychallapiraq kasqanchikrayku. Diosmi ichaqa Churinta kachamurqa huchanchikrayku wañunanpaq. Cristom runayarqa huchasapa kachkaptinchikpas ñoqanchik hina kananpaq chaymi Jesuspa cuerponpi Dios castigarqa huchata. 4Chaynatam rurarqa kamachikuykunaman hinaña kawsananchikpaq. Manañam kawsachkanchikqa aychanchikman hinallañachu aswanqa Espiritupa munasqanman hinañam. 5Arí, aychaman hina kawsaqkunaqa aychaman hinallam imamantapas piensanku. Chuya Espirituman hina kawsaqkunam ichaqa paypa munasqanman hina imatapas piensanku. 6Aychaman hinalla piensaqkunaqa wañunqakum. Chuya Espirituman hina piensaqkunam ichaqa hawkalla kawsakunqaku. 7Aychaman hina piensaqqa Diospa enemigonmi. Paykunaqa manam Diospa leynin kasukuyta munankuchu nitaq atinkuchu. 8Chaynamá aychaman hinalla kawsaqkunaqa Dios agradayta mana atinkuchu. 9Qamkunam ichaqa Diospa Espiritun qamkunapi kasqanrayku aychapa munasqanta qepanchakuspa Chuya Espirituman hinaña kawsachkankichik. Cristopa kachamusqan Chuya Espiritu huk runapi mana kaptinqa, payqa manam Cristopachu. 10Sonqoykichikpi Cristo kaptinqa cuerpoykichikqa hucharaykum wañusqa hina kachkan, espirituykichikmi ichaqa kawsachkan Dios allinpaqña chaskisuptikichik. 11Diosmi Jesucristota kawsarichimurqa. Paypa Espiritun qamkunapi kawsaptinqa wañuq cuerpoykichiktam Dios kawsarichinqa hina chay Espiritunwan. 12Chaynamá wawqe-panillaykuna, deberninchikqa manam aychaman hinalla kawsaychu. 13Aychaman hinalla kawsaspaykichikqa wañunkichikpunim, Chuya Espiritupa yanapakuyninwanqa mana allin rurasqaykichikta chinkachispam kawsankichikpuni. 14Diospa Espiritunpa pusasqankunaqa llapallanmi Diospa churin. 15Chuya Espiritutaqa chaskirqankichik manam sirvientekuna hina manchakuqllaña kanaykichikpaqchu aswanqa Diospa churinña kanaykichikpaqmi chaymi Diosta ninchik: “Taytalláy” nispa. 16Hina Chuya Espiritutaqmi sonqonchikpi willawaspanchik Diospa churinña kasqanchikta yachachiwanchik. 17Churinña rikurirusqanchikraykum prometekusqan herenciata Diosqa Jesucristomanwan kuska qowasunchik. Cristo hina ñakarispaqa paywan kuskataqmi hatunchasqa kasunchik. 18Yachasqayman hinaqa, kunan ñakarisqanchiktaqa manam imawanpas tupachichwanchu Diospa sumaqllaña kaynin qawachiwananchikmanqa. 19Diospa tukuy ima unanchasqankunapas sinchillataña munaspankum suyachkanku churinkunata Dios reqsichinanta. 20Lliw unanchasqakunapas mana valeqñam rikurirurqa, chaynaqa karqa manam kikillanmantachu, Diosmi chaynapaq munarqa confianzawan suyanankupaq. 21Lliw imapas unanchasqakunaqa tukuruqllam, ichaqa suyachkanmi Dios librananta. Churinkunata Dios hatunchaspan libraptinmi tukuy imapas paykunawan kuska librakunqa. 22Yachasqanchikpi hinam kunankama Diospa tukuy ima unanchasqankuna ñakarichkan waqachkaq hina hinaspa wachakuywan ñakarichkaq warmi hina. 23Aswanqa ñoqanchikpas chaynatam ñakarichkanchik. Ichaqa ñam chaskirunchikña Chuya Espirituta. Kunanqa waqaspam suyachkanchik Diospa churichakuykuwananchik punchawta, chay punchawpim cuerponchikta libraykunqa. 24Confianzawan suyaptinchikmi Dios salvawanchik. Confiakuspaqa suyachkanchik mana rikusqanchikta chaskinanchikpaqmi. Chaynaqa ¿imapaqmá suyachwan makinchikpiña suyasqanchik kachkaptinqa? 25Suyasqanchikta manaraq qawachkaspaqa pacienciakuspam confianzawan suyananchik. 26Pisi confianzayoq kaptinchikmi Chuya Espiritu yanapawanchik. Manam imayna mañakuytapas yachanchikchu, ichaqa Chuya Espiritum Diosta mañapuwanchik runapa mana atinan rimaykunawan. 27Llapa runakunapa sonqon reqsiq Diosmi yachanpuni Chuya Espiritupa imam nisqanta. Payqa Diospa munasqanman hinam llapallan iñiqkunapaq mañapun. 28Munasqanman hinam Diosqa qayaykuwarqanchik. Chaymi yachanchik imaña pasawaptinchikpas kuyaqninkunataqa Dios yanapawasqanchikta. 29Diosqa ñawpaqmantapuni reqsiwaspanchikmi ñawpaqmantaraq tantearqa Churin Cristo hina kananchikta chaynapi Cristo llapallanchikpa piwi wawqenchik kananpaq. 30Ñawpaqmantaraq tanteaspantaqmi qayaykuwarqanchik. Qayaykuwaspanchikñataqmi mana huchayoqpaqña chaskiykuwanchik chaynata chaskiykuwaspanchikñataqmi hatunchawarqanchik. 31Chaynaqa ¿ima nisunchiktaq? Dios allinninchikpi kaptinqa ¿pitaq imanawachwanpas? 32Llapallanchikpa rantinchikpi Churin wañupuwananchiktapas Diosqa manam harkakurqachu, aswanraqmi paytaqa wañunanpaq entregaykurqa. Hinaspaqa ¿manachum paymanwan kuska tukuy imakunatapas qowasunchik? 33Dios mana huchayoqpaqña chaskiwaspanchik akllaykuwachkaptinchikqa ¿pitaq imatapas niwaspanchik contranchikpi sayarinman? 34Manam pipas condenawachwanchu. Cristom wañupuwarqanchik hinaspam Diospa alleq lawninpi tiyachkan chaypim ñoqanchikpaq mañapuwachkanchik. 35Manam pipas Cristopa kuyawasqanchikmantaqa rakiwachwanchu. Makinpim kachkanchik ñakarispapas, llakipa intusqanña kaspapas, ñakarichinapaq qatikachasqaña kaspapas, mana pachayoqña kaspapas, wañuy patanpiña kaspapas chaynataq wañukuspapas. 36Bibliapipas kayna qellqasqam kachkan: Diosnilláy, tukuy punchawmi qamrayku wañuypa patanpi kachkaniku. Wañuchinankupaq apasqanku ovejakunata hinam qawawanku. 37Aswanqa Cristo kuyawaspanchik yanapawaptinchikmi lliw sasachakuykunata pasaypaqña vencerunchik. 38Chayraykum yachani: Wañuptinchikpas, kawsaptinchikpas manam imapas Diospa kuyakuyninmantaqa rakiwachwanchu nitaq angelkunapas nitaq munaychakuqkunapas nitaq kunan kaqpas nitaq hamuq kaqpas nitaq mana rikusqanchik atiyniyoqkunapas. 39Puyupa altonkunapi kaqkunapas, uku-ukupi kaqkunapas chaynataq Diospa tukuy ima unanchasqankunapas manam rakiwachwanchu paypa kuyawasqanchikmantaqa. Chaytam reqsichiwarqanchik Señorninchik Jesucristowan.


text: 1Rey Darion yuyaykurqan pachak iskay chunka kamachikuqkunata suyunpi churayta, hinantin kamachisqan suyupi kamachikunanpaq. 2Paykunata kamachinanpaqtaq kinsa hatun qollanakunata churarqan. Paykunamanmi suyupi kamachikuqkunaqa imatapas willananku karqan, ama reyqa imapipas imanasqapaschu kananpaq. Danielqa hatun qollanan karqan. 3Chay Danielmi wakin hatun qollanakunamantapas suyupi kamachikuqkunamantapas aswan allin kasqanta rikuchirqan, payqa aswan kusa imapas ruwananpaq kasqanrayku. Hinan reyqa yuyaykurqan tukuy kamachikusqan suyupi kamachiqpaq Danielta churayta. 4Chaymi wakin qollanakunapas suyupi kamachikuqkunapas Danielta imallapipas huchachayta munaspa hatun suyu kamachishasqanpi mana allinta tariytapuni maskharqanku, ichaqa manan ima pantasqallantapas tarirqankuchu, payqa hunt'aqtaq chanin ruwaqtaq kasqanrayku. Chaymi mana imallapipas pantasqanta, huchantapas paymanta willayta atirqankuchu. 5Chaypas paykunaqa ninakurqankun: Kay Daniel contraqa manan imallatapas tarisunchu huchachananchispaq, aswanpas Diosninpa kamachikuyninta ruwasqallantan pay contrataqa tarisunchis, nispa. 6Chaymi chay hatun qollanakunaqa suyupi kamachikuqkunapas reyman usqhaylla phawarqanku, hinaspan nirqanku: –¡Rey Darío, wiñaypaqmi kawsanki! 7Hatun suyupi llapan hatun qollanakuna, prefectokuna, kamachikuqkuna, umalli runakuna, yuyaychaqkuna ima huñunakuspan rimanakuyku kayta kamachikunaykipaq kasuchikunaykipaqwan: Pipas kinsa chunka p'unchay ukhupi mayqen diosmantapas otaq runamantapas mañakunman, manataq reyllamantachu mañakunman chayqa, leonkuna ukhuman wikch'uykusqa kachun, nispa. 8Chayrayku, kay kamachikuy simita churaspa qelqay ama p'akisqa kananpaq, imaynan Media suyuq Persia suyuq kamachikuynin simikunapas mana p'akikunchu hinata, nispa. 9Chaymi rey Darioqa kamachikuy simita firmarqan. 10Danieltaq kamachikuy simi firmasqaña kasqanta yachaspa wasinman haykurqan. Altos wasinpin Jerusalenman qhawashaq ventanakuna karqan, chaypin kinsa kutita p'unchay qonqorikurqan Diosmanta mañakunanpaq graciastapas qonanpaq, imaynan ruwallaqpuni hinata. 11Hinan chay runakunaqa huñunakuspanku Danielpa wasinman haykurqanku, hinaspan payta hap'irqanku Diosninmanta mañakushaqta yanapaynintapas valekushaqta. 12Hinaspankun reyman rirqanku kamachikusqan simimanta rimapayaq, paytan nirqanku: –Qanmi kamachikuy simita churarqanki, pipas kay kinsa chunka p'unchay ukhupi mayqen diosmantapas otaq mayqen runamantapas mañakunman, manataq qanllamantachu chayqa, leonkuna ukhuman wikch'uykusqa kananpaq. Reyniyku, ¿hinachu manachu? nispa. Reytaq kutichirqan: –Arí, hinapunin. Kamachikuy simiqa hunt'akunanmi Media runakunaq Persia runakunaq kamachikuy siminman hina, manan chayqa p'akisqa kayta atinmanchu, nispa. 13Hinan paykunaqa yapamanta nirqanku: –Judá suyumanta apamusqa Danielqa manan manchakusunkichu, manan kamachikuy simi qelqasqaykitapas kasukunchu, aswanmi kinsa kutitaraq p'unchaypi Diosninmanta mañakun, nispa. 14Chayta uyarispanmi reyqa maytapuni llakikurqan, hinaspan Danielta qespichiytapuni munarqan. Inti haykuykaman Danielta qespichiytapuni munaspa reyqa imaymanata ruwarqan. 15Chay runakunan ichaqa reyman kutispa nirqanku: –Qanqa allintan yachanki, Media runakunaq Persia runakunaq kamachikuy siminman hinaqa manan reypa ima hark'asqan simitapas otaq ima kamachikusqan simitapas pipas p'akinmanchu, nispa. 16Hinaqtinmi reyqa kamachikurqan Danielta apamuspanku leonkuna ukhuman wikch'uykunankupaq. Manaraq wikch'uykushaqtinkutaq reyqa Danielta nirqan: –Tukuy sonqoykiwan servisqayki Diosniyki qespichisunki, nispa. 17Rumita apamuspataq t'oqota chaywan wisq'aykurqanku, reytaq selloyoq anillonwan umalli runankunaq anillonpiwan chayta selloykurqan, Danielmanta rimanakusqanku hunt'akunanpaq. 18Chaymantataq reyqa wasinta ripurqan, hinaspa mana mikhusqa puñunanman siriykurqan. Manan taki tocanakunatapas qayllanman apamurqankuchu, manan chay tuta chhikallantapas puñurqanchu. 19Tutallamanta sayarispanmi reyqa phawaylla leonkunaq t'oqonman rirqan. 20T'oqoman qayllaykuspataq waqay-waqay kunkanwan Danielta waqyarqan: –¡Daniel, kawsaq Diospa kamachin! ¿Tukuy sonqo servisqayki Diosniykiqa leonkunamanta qespichisunkichu? nispa. 21Hinan Danielqa kutichimurqan: –¡Reyníy, wiñaypaqmi kawsanki! 22Diosniymi angelninta kachamuwan, paymi leonkunaq siminta wisq'aykurqan. Manan Dios contraqa huchallikurqanichu, qan contrapas manan ima mana allintapas ruwarqanichu, chaymi leonkunaqa mana k'iriwanchu, nispa. 23Hinan reyqa maytapuni kusikuspa kamachikurqan Danielta t'oqomanta horqomunankupaq. Danielta t'oqomanta horqomuspankutaq mana ima k'irillatapas tarirqankuchu, Diosninman hap'ipakusqanrayku. 24Chaymantataq reyqa kamachikurqan Danielta huchachaq runakunata apamunankupaq, hinan paykunaqa warmintin wawantin leonkuna ukhuman wikch'uykusqa karqanku, leonkunataq t'oqomanpas chayraq urmaykushaqtinku paykunata hap'irqarispa tullunkunata lliwta p'akirqarirqan. 25Hinaqtinmi rey Darioqa qelqarqan kay pachantinpi tiyaq llapa llaqtakunaman, llapa suyukunaman, ima rimaytaña rimaqkunamanpas: Thak-kay qankunawan kachun. 26Ñoqan kayta kamachikuni: Hinantin kamachikusqay suyupi llapalla Danielpa Diosninta manchakuchunku yupaychachunku. Paymi kawsaq Diosqa, wiñay-wiñaymi kashallanqapuni. Kamachikuyninqa manan hayk'aqpas qollunqachu, munaychakuyninpas manan hayk'aqpas tukukunqachu. 27Paymi qespichinpas kacharichinpas, hanaq pachapipas kay pachapipas señalkunatan musphanakunatan ruwan. Paymi Danielta leonkunaq mikhunanmanta qespichirqan, nispa. 28Danielqa tukuy imapin allillanpuni kasharqan Darío kamachikushaqtinpas Persia suyu rey Ciro kamachikushaqtinpas.


text: 1Señor Diosmanmi hap'ipaykukuni, yanqañan niwankichis: Orqoman urpi hina ayqekuy, nispa. 2Qhawariy, millaykunaqa wach'inata watuman churankuñan, p'eqtatapas chutashankuñan, chanin kawsaq runakunatan pakayllamanta wach'inku. 3Suyuntin waqllipunqa chayqa, ¿imananqataq chanin runari? 4Señor Diosqa ch'uya wasinpin kashan, Señor Diosqa hanaq pacha tiyananpin kamachikushan, payqa runakunatan qhawamushan, ruwasqankutan t'aqwimushan. 5Señor Diosqa chanin runakunatan t'aqwimun, ichaqa millay runakunatapas maqaylla maqaqkunatapas cheqnikunmi. 6Millay runakunataqa muchuchinqan, sansakunawan rawrashaq azufrepiwan. Ruphashaq wayran paykunataqa hasut'inqa. 7Señor Diosqa chaninmi, chanin-kaytapunin munakun, chaninkunaqa Señor Diostan rikunqaku.


text:
San Matías amachasqa sallqa suyu
San Matías amachasqa sallqa suyu (kastilla simipi: Area Natural de Manejo Integrado San Matías) suyuqa amachasqam, kachkan, Buliwya mama llaqtapi, Santa Krus suyupi.
Yuyarina
Allpa saywachi[llamk'apuy | pukyuta llamk'apuy]
Chiriqunuy[llamk'apuy | pukyuta llamk'apuy]
Flora[llamk'apuy | pukyuta llamk'apuy]
San Matías parkipiqa kanmi 874 laya yurakuna.
- Tabebuia ochracea
- Mara yura rikch'aq ayllu:
- Yaku tukuta Guarea macrophylla
- Astronium fraxinifolium
- Copernicia alba
Fauna[llamk'apuy | pukyuta llamk'apuy]
Kay amachasqa suyuqa kanmi 14 laya ñuñuqkuna 11 aylluwan, 142 laya pisqukuna 46 aylluwan, suchuqkuna 11 ayllupi, 24 laya allpa yaku kawsaqkuna 5 ayllupi.
- Yaku puma Pteronura brasiliensis
- Odocoileus dichotomus
- Ozotoceros bezoarticus
- Q'utu k'usillu: Alouatta caraya
- Wankana: Tayassu pecari
- Suri: Hatun suri Rhea americana
- Luru: Anodorhynchus hyacinthinus
- Luru: Amazona aestiva
- Uturunku Panthera onca
Wiñay kawsay[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
- Buliwyapi amachasqa sallqa suyukuna
- Chilipi amachasqa sallqa suyukuna
- Ikwadurpi amachasqa sallqa suyukuna
- Piruwpi amachasqa sallqa suyukuna


text: 1Templomanta lloqsiruspa Jesus richkaptinmi discipulonkuna asuykuspa chay templopa sumaqllaña perqankunata qawachirqaku. 2Chaymi Jesus nirqa: —¿Kaykunatachu qawachkankichik? Cheqaptapunim nikichik, manam chulla rumipas perqasqaqa puchunqachu, lliwmi tuñichisqa kanqa —nispa. 3Olivos Moqopiña Jesus tiyachkaptinmi discipulonkuna sapanpi tapuykurqaku: —Niykuwaykuyá ¿haykapitaq kay nisqaykikunaqa kanqa? ¿Imaynataq yachasaqku kutimunaykimantaqa hinaspa kay pacha puchukananmantaqa? —nispa. 4Hinaptinmi Jesusñataq nirqa: —Allinta qawakuychik, yanqataq pipas pantachisunkichikman. 5Achkaqmi hamunqaku ñoqapa sutiypi: “Ñoqam kani Cristo” nispa. Chaynata rimaspankum achka runakunata pantachinqaku. 6Qamkunam uyarinkichik guerrakunamanta hinaspa guerrakuna kananmanta, aswanqa amam manchakunkichikchu. Chaykunaqa sucedekunqam ichaqa kay tiempoqa manam tukunqaraqchu. 7Huk nacionmi peleanqa huklaw nacionwan chaynataq huk gobiernopas huklaw gobiernowan, kanqam muchuykuna chaynataq kaypi-chaypi terremotokunapas. 8Lliw kaykunaqa ñakariykunapa qallariyllanraqmi. 9—Hinaptinmi ñakarinaykichikpaq entregasqa kaspa wañuchisqa kankichik, ñoqaraykum llapa runakuna cheqnisunkichik. 10Chay tiempopiqa achka runakunam iñiyninkumanta penqakunqaku hinaspam cheqninakuspa traicionanakunqaku. 11Achkallañam rikurimunqa Diosmanta willakuq tukuqkuna hinaspam pantachinqaku achkaqta. 12Tukuy mana allin ruraqkuna llumpayta miraruptinmi achkaqpa kuyakuyninpas chiriyarunqa. 13Ichaqa kay pachapa tukupayninkama ñoqapi takyaqtam Diosqa salvanqa. 14Diospa munaychakusqanmanta kay allin noticiam willakusqa kanqa enterollan kay pachapi chaynapi llapallan nacionpi runakuna yachananpaq, chayñam kay tiempoqa tukunqa. 15—Diosmanta willakuq Danielmi qellqarqa purmachiq millakuypaq kaqmanta. Pipas kay leeqqa entiendechun. Templopi chayta rikuspaykichikqa, 16Judea lawpi kaqkunaqa orqokunamanyá ayqechunku. 17Wasipa hawanpi kaqpas amañayá uraykamuchunchu imanpas horqoq. 18Chakrapi kaqpas amañayá pachan hoqariqqa kutichunchu. 19¡Imaynaraq kanqaku chay punchawkunapi wiksayoq otaq ñuñuq wawayoq warmikunaqa! 20Diostayá mañakuychik ayqenaykichik punchawqa ama para tiempopi nitaq samana punchawpi kananpaq. 21Chay punchawkunaqa llumpa-llumpay ñakariy punchawkunam kanqa, manam chaynaqa Dios kay pachata unanchasqanmantapunipas kunankama karqachu, manataqmi chaynaqa kanqachu qepa punchawkunapipas. 22Sichum Dios mana asllayachinmanchu chay punchawkunata hinaptinqa, manach pipas librakunmanchu wañuymanta. Aswanqa akllasqankunaraykum asllayachinqa chay punchawkunata. 23—Sichum pipas nisunkichik: “Qawaychik, kaypim kachkan Cristo” otaq “Wakpim kachkan Cristo” nispa hinaptinqa, amam paykunata creenkichikchu. 24Rikurimunqam Cristo tukuq runakuna hinaspa Diosmanta willakuq tukuqkuna llapa runakunata engañananpaq. Admirakuypaq milagrokunatapas rurasparaqmi Diospa akllasqan runakunatapas engañaypi rinqaku. 25Qamkunamanqa nichkaykichik manaraq kaykuna pasakuchkaptinmi. 26“Purunpim kachkasqa” nisuptikichikqa amam lloqsinkichikchu qawaq otaq “Kaypim-wakpim kachkan” niptinkuqa amam creenkichikchu. 27Imaynam llipyay kancharin intipa qespimunan lawmanta intipa seqaykunan lawkama, chaynam hamusaq Diosmanta Hamuq Runapas. 28Maypim ayapa kasqanpim ullachkukuna huñunakunqa. 29—Chay punchawkunapi ñakariy pasaruptillanmi inti tutayarunqa, killapas manañam achkinqachu, lucerokunam wichirimunqa, cielokunapi tukuy ima kaqkunapas katkatatanqam. 30Hinaptinmi Diosmanta Hamuq Runapa señalniy puyupi rikuriykamunqa chaymi kay pachapi llapa castakuna qaparkachaspa waqanqaku hinaspam rikuwanqaku puyupi tukuy atiyniywan hinaspa kanchariyniywan hamuchkaqta. 31Angelniykunatam kamachisaq trompetata nisyuta tocastin akllasqaykunata lliw nacionkunamanta hinaspa tukuy hinastinmanta huñumunankupaq. 32—Higos sachawan rikchanachisqaytayá yachaychik: kallmankuna llullullaraq kaspa ikllimuptinmi, yachankichik poqoy hichpamusqanta. 33Chaynaqa llapa nisqaykuna sucedekuptinmi yachankichik tukupay tiempoqa hichpallaña kasqanta. 34Cheqaptapunim nikichik, tukuy kaykunaqa cumplikunqa manaraqpas kay miray runakuna chinkachkaptinmi. 35Cielopi kaqkunapas chaynataq kay pachapas chinkanqam, nisqaykunam ichaqa mana chinkanqachu. 36—Ichaqa manam pipas yachanchu ima punchawmi otaq imay horam kutimunaytaqa, hanaq pachapi angelkunapas manam yachanchu nitaqmi Diospa Churinpas yachanichu aswanqa Taytallaymi. 37—Imaynam Noeypa tiemponpi sucedekurqa chaynam sucedekunqa Diosmanta Hamuq Runa kutimuptiypas. 38Chay tiempopim manaraq sinchi para chayamuchkaptin runakuna mikurqaku, upyarqaku, casarakurqaku hinaspa casarachinakurqaku Noey buqueman yaykunankama. 39Manam musyakurqakuchu sinchi para chayamuspan llapallanta chinkarachinankama. Chaynam kanqa Diosmanta Hamuq Runa kutimuptiypas. 40Chay tiempopim iskay runakuna kachkanqa chakrapi, hukninmi apasqa kanqa, hukninñataqmi saqesqa kanqa. 41Iskay warmikunam huk marayllapi kutakuchkanqaku, hukninmi apasqa kanqa, hukninñataqmi saqesqa kanqa. 42—Qawan-qawanllayá kaychik, manam yachankichikchu ima punchawmi Señornikichik kutimunaytaqa. 43Yachaychikyá kayta, sichum wasiyoq yachanman imay hora suwa hamunanta hinaspaqa manach puñunmanchu chaynapi wasin mana suwasqa kananpaq. 44Chaynaqa qamkunapas listollayá kaychik, Diosmanta Hamuq Runaqa kutiramusaq mana piensasqaykichik horam. 45—Qamkunaqa allin yuyayniyoq confianza sirviente hinayá kaychik, paytam wasinpi patronnin churarqa sirvientemasinkunata imam horapi mikuchinanpaq. 46Ancha kusisqam chay runaqa sichum patronnin kutimuspa chayna rurachkaqta tariykamuptinqa. 47Cheqaptapunim nikichik, patronninqa churaykunqa tukuy kapuqninkunapiña nanachikunanpaqmi. 48Ichaqa sichu mana allin sirviente kaspa ninman: “Patronniyqa unamunqaraqmi” nispa, 49hinaspañataq sirvientemasinkunata maqayta qallarispa sinkakunawan mikuspa upyakunman. 50Chayna runapaqa patronninmi kutiramunqa mana suyasqan punchawpi hinaspa mana yachasqan horapi. 51Hinaspam sinchita castiganqa iskay uyakunatawan kuskata, chaypiqa kanqa llumpay waqayllañam hinaspa kiru kirichichichiyllañam.


text:
Qinghai pruwinsya
Qinghai pruwinsya (kastilla simipi Provincia de Qinghai, chun simipi: 青海, phinyimpi: Qīnghǎi, machu: Tsinghai, nisqaqa Chunwa Runallaqta Republika mama llaqtapi huk pruwinsyam. Uma llaqtanqa Xining llaqtam.
Yuyarina
Wiñay kawsay[llamk'apuy | pukyuta llamk'apuy]
Allpa saywachi[llamk'apuy | pukyuta llamk'apuy]
Pulitika rakiy[llamk'apuy | pukyuta llamk'apuy]
9 prefectura-llaqtanmi kan.
Yachay tarpuy[llamk'apuy | pukyuta llamk'apuy]
Pruwinsyapi paqarisqa runakuna[llamk'apuy | pukyuta llamk'apuy]
Waki[llamk'apuy | pukyuta llamk'apuy]
Runakuna[llamk'apuy | pukyuta llamk'apuy]
- 5 390 000 runakuna (Han runa 54,0%, Tibet runa 23,0%, Hui runa 16,0%).
Simi kapchiy[llamk'apuy | pukyuta llamk'apuy]
Karu puriy[llamk'apuy | pukyuta llamk'apuy]
Yachachiy[llamk'apuy | pukyuta llamk'apuy]
Kaypipas qhaway[llamk'apuy | pukyuta llamk'apuy]
Pukyukuna[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Qinghai pruwinsya.
- Uficial qillqa web (chun simipi)
- Mapa de Qinghai (inlish simipi)
- China Internet Information Center (inlish simipi)
- Liaoning (kastilla simipi)
- El sitio oficial del turismo en Qinghai
- Información sobre Qinghai (inlish wan chun simikuna)
Plantilla:Punku p'anqa Chunwa Runallaqta Republika


text: 1Mayqen qharipas huk warmiwan casarakuspaña, chay warmiq mana allin ruwayninta yachaspa mana munapunmanchu chayqa, t'aqanakuy qelqata qelqaspa payman qonqa, hinaspan wasinmanta kachapunqa. 2Chay wikch'usqa warmitaq huk qhariwan casarakapunman, 3chay qosanpas manallataq munaspa t'aqanakuy qelqata qollanmantaq, hinaspataq wasinmanta kachapunman, otaq wañupunmanpas chay qhepakaq qosan chayqa, 4manan wakmanta casarakuyta atinmanchu ñawpaqkaq qosanqa, chay warmi qhellichakapusqanrayku, Señor Diospas chay hina ruwaytaqa cheqnikunmi. Diosniykichis Señor Dios hap'ikapunaykichispaq qosunkichis chay suyutaqa aman qhellichankichischu. 5Pipas chayllaraq casarakuqqa manan awqa-tinkuyman rinqachu, manataq ima ruwanatapas ayllunpi chaskinqachu, aswanpas wasinpin huk wata libre kanqa, warmintin kusisqa tiyanankupaq. 6Aman piqpa tunawantapas marannintapas prendata apankichischu, kawsananpaq mikhunatapas qechuwaqchis hinachá kanman. 7Mayqen runapas huk Israel llaqtamasinta suwaspa apanman, kamachin kananpaqpas vendenanpaqpas, hinaspa hap'ichikunman chayqa, chay runa suwataqa wañuchinkichismi. Chay hinapin chay huchata qankuna ukhumanta ch'usaqyachinkichis. 8Lepra onqoy rikhuriqtinqa, allintapunin Leví ayllu sacerdotekuna yachachisunkichis, chaytataq hunt'ankichis. Qankunaqa lliwtan ruwankichis Leví ayllu sacerdotekunata yachachisqayman hina. 9Yuyariychis Diosniykichis Señor Diospa Egipto suyumanta lloqsimushaqtiykichis Mariata ruwasqanta. 10Runa-masiykichisman imatapas manuspaykichisqa, aman wasinta haykunkichischu prendata apanaykichispaq, 11aswanpas hawallapi suyankichis manukuq runa prendata horqomuspa qonasuykichiskama. 12Chay runa wakcha kaqtinqa, aman chay prendata tutantin hap'ikunkichischu, 13aswanpas inti chinkaykuyta prenda qosqasuykichis ponchonta kutichipunkichis, chaywan p'istukuspa puñunanpaq, chaymi chay wakcha runaqa saminchasunkichis. Chay hinapin Diosniykichis Señor Dios chaninpaq qhawarisunkichis. 14Aman llank'apakuq wakcha runata yanqalla llank'achikunkichischu, llaqta-masiykichistapas llaqtaykichispi tiyaq wak llaqtayoqtapas. 15Sapa p'unchaymi llank'asqanmanta pagapunkichis manaraq inti chinkaykushaqtin, payqa necesitanmi chay qolqeta, wakcha kasqanrayku. Mana pagapuqtiykichisqa contraykichispin Señor Diosmanta mañakunqa, hinan qankuna huchachasqa kankichis. 16Manan taytaqa churinpa huchanmanta wañuchisqa kanmanchu, manallataqmi churipas taytanpa huchanmanta wañuchisqa kanmanchu, aswanpas kikin huchallikuqmi wañunqa. 17Aman chaninchayta waqllichinkichischu wak llaqtayoqkunapaqpas, mana tayta-mamayoqkunapaqpas, amallataq viudaq p'achantapas prendata apankichischu. 18Yuyariychis Egipto suyupi kamachi kasqaykichista, Diosniykichis Señor Dios chaymanta horqomusqasuykichistapas, chayraykun kamachiykichis chay hinata ruwanaykichispaq. 19Chakraykichispi trigota ichhushaspa huk marq'ay trigota qonqaspaykichisqa, amañan hoqariq kutinkichischu, chaytaqa saqenkichis mana tayta-mamayoqkunapaq, viudakunapaq, llaqtaykichispi tiyaq wak llaqtayoqkunapaqwan, ahinapin tukuy llank'asqaykichispi Diosniykichis Señor Diosqa saminchasunkichis. 20Olivos chakraykichis ruruta pallashaspaqa, aman k'allmankunamanta q'alatachu pallarqonkichis, puchuq ruruqa hinallan qhepanqa wak llaqtayoqkunapaq, mana tayta-mamayoqkunapaq, viudakunapaqwan. 21Chakraykichismanta uvasta pallashaspaqa, aman qhellankichischu, puchuqqa hinallan qhepanqa wak llaqtayoqkunapaq, mana tayta-mamayoqkunapaq, viudakunapaqwan. 22Yuyariychis Egipto suyupi kamachi kasqaykichista, chayraykun kamachiykichis chayta ruwanaykichispaq.


text:
Piruwanu Puntifisya Kathuliku Yachay Suntur
Piruwanu Puntifisya Kathuliku Yachay Suntur (kastilla simipi: Pontificia Universidad Católica del Perú, PUCP) nisqaqa Piruwpi, Lima llaqtapi huk kathuliku yachay sunturmi.
Wiñay kawsay[llamk'apuy | pukyuta llamk'apuy]
Piruwanu Puntifisya Kathuliku Yachay Sunturtaqa 24 ñiqin pawqar waray killapi 1917 watapi Jorge Dintilhac sutiyuq taytakuram kamarirqan. Chayrayku 97 watayuqmi kachkan, Piruwpi ñawpaq kathuliku yachay sunturmi.
Kaypipas qhaway[llamk'apuy | pukyuta llamk'apuy]
Hawa t'inkikuna[llamk'apuy | pukyuta llamk'apuy]
- Commons nisqaqa multimidya kapuyninkunayuqmi kay hawa: Piruwanu Puntifisya Kathuliku Yachay Suntur.
- Piruwanu Puntifisya Kathuliku Yachay Suntur: Tukri llika tiyaynin (kastilla simipi)


text: 1Tukuy ch'akichikojkuna, jamuychej yakuta ujyaj. Mana qolqeyojkuna, jamullaychej, mikhullankichejtaj. Mana qolqellawan jamuspa, jap'ikullaychej vinota, lechetapis. 2Imaraykutaj qolqeykichejta tukunkichej mana mikhuna kajllapi? Imaraykutaj ganakusqaykichejta tukunkichej mana sajsachej imaspiri? Uyariwaychej allinta, allin kaj imastataj mikhunkichej, sumaj mikhunaswantaj misk'irichikunkichej. 3Ninrisniykichejta kicharispa, sumajta uyariwaychej; Noqaman qayllamuwaychej. Uyariwaychej ari kawsanaykichejpaj. Qankunawan wiñaypaj uj tratota ruwasaj, imatachus mana tukukoj munakuyniywan Davidman nerqani, chayta junt'aspa. 4Noqa paytaqa nacionesman testigo jina willajta churarqani, chantá kamachejta, yachachejta ima. 5Qanqa mana rejsisqa nacionesta wajyanki; qanta mana rejsisoj nacionespis usqhayta qanman jamusonqanku Señorniyki Tata Diosrayku, Israelpa Santo Kaj Diosnin qanta pataman oqharisusqanrayku, nispa nin Tata Diosqa. 6Tata Diosta mask'aychej, kunan tarinapaj jina kashajtin; kunan qayllapi kashajtin, Diosta wajyakuychej. 7Juchasapaqa sajra kawsayninta saqechun. Sajra runapis imatachus yuyasqasninta saqechun. Tata Diosman kutirikuchun, imaraykuchus Paymanta khuyakonqa. Diosninchejman kutirikuchun; Payqa chay runaj tukuy juchanta kantumanta pampachanqa, ima juchapis kachun. 8Tata Diosqa nin: Noqaj yuyasqasneyqa mana qankunaj yuyasqasniykichej jinachu, manataj ñanniykichejpis Noqaj ñanniy jinachu. 9Imaynachus cieloqa kay pachamanta aswan patapi kashan, ajinallataj ñanneyqa ñanniykichejmanta aswan patapi kashan, jinallataj qankunaj yuyasqasniykichejmanta Noqaj yuyasqasneyqa aswan patapi kashanku. 10Parawan, rit'iwan patamanta urmamuspa, manaña pataman kutirinchu, manachayqa jallp'ata joq'ochan, chayman tarpusqatataj poqochin, tarpojpaj muju kanampaj, runapajtaj mikhuna kanampaj. 11Ajinallataj kanqa Noqaj simiymanta llojsej nisqaypis. Noqamanqa mana ch'usajllachu kutimonqa, manachayqa Noqaj munasqayta ruwanqa; imapajchus Noqa kacharqani, chayta junt'anqa. 12Qankunaqa kusisqa jaqaymanta llojsimunkichej, sonqo junt'asqastaj kutimunkichej. Orqoswan, lomaswanqa qankunaj ñawpaqeykichejpi maytapuni takirenqanku. Campopi tukuy sach'aspis mayta t'ajllarikonqanku. 13Khishkaspa cuentanmanta pino sach'as wiñanqa; ithapalluspa cuentanmanta arrayán sach'a wiñanqa. Chayqa kanqa uj señal, Tata Diospa sutin wiñaypaj jatunchasqa kanampaj, nitaj jayk'aj chinkachisqa kanampaj.


text: 1Chay qhepata, Jesús ujtawan apostolesninman rikhurispa Tiberias qocha qayllapi, ajinamanta rejsichikorqa. 2Kay apostolesqa tantasqa kasharqanku: Simón Pedro, Tomás, Mellizo nisqa, Galileapi kaj Canamanta Natanael, Zebedeoj churisnin, iskaypiwan. 3Jinapi Simón Pedro paykunata nerqa: Challwasta jap'ej risaj, nispa. Paykunataj nerqanku: Noqaykupis qanwan risqayku, nispa. Rispa, uj boteman wicharerqanku, chay tutantintaj mana uj challwallatapis jap'erqankuchu. 4Sut'iyashajtinña, Jesusqa qocha kantupi rikhurerqa, apostolesnintajrí mana yacharqankuchu Jesús kasqanta. 5Jesusqa paykunaman nerqa: Wawitasníy, imallapis kapusunkichejchu mikhunapaj? nispa. Paykunataj nerqanku: Mana kapuwaykuchu, nispa. 6Jesús nillarqataj paykunaman: Ch'ipata botej pañannejman choqaykuychej; chaypi jap'inkichej, nispa. Jinata choqaytawan, ch'ipata mana orqhoyta aterqankuchu may ashkha challwas kasqanrayku. 7Chaypacha Jesuspa munasqa yachachisqanqa Pedrota nerqa: Jaqayqa Señor, nispa. Simón Pedrotaj, Señor kasqanta nejta uyarispa, pata p'achanta churaykukorqa, imaraykuchus q'alalla kasharqa, qochamantaj phinkiykorqa. 8Wakin apostolestaj botepi jamorqanku, ch'ipa junt'a challwasta apamuspa, imaraykuchus ch'aki jallp'amanqa pachaj metros jinallaña karqa. 9Chantá jallp'aman urayk'uspa, rikorqanku nina brasasta, chay patapitaj uj challwata, t'antatawan churasqata. 10Jesustaj paykunata nerqa: Wakin challwasta apamuychej, kunan jap'isqaykichejmanta, nispa. 11Simón Pedroqa boteman wicharispa, jallp'aman ch'ipata orqhorqa, jatuchaj challwaswan junt'ata. Chaypitaj pachaj phishqa chunka kinsayoj challwas karqanku. Chay chhika challwaswampis ch'ipaqa mana llik'ikusqachu. 12Jesustaj yachachisqasninta nerqa: Jamuychej mikhurikuychej, ari, nispa. Mana mayqenninkupis taporqankuchu: Pitaj kanki? nispa. Yachallarqanku Señorpuni kasqanta. 13Jesustaj paykunaman qayllaytawan, t'antata oqharispa jaywarqa, jinallatataj challwatapis. 14Kaywanqa kinsa kutiña karqa, Jesús wañusqasmanta kawsarimpuytawan, apostolesninman rikhurisqan. 15Mikhuyta tukusqankutawan, Jesús nerqa Simón Pedrota: Jonaspa churin Simón, munakuwankichu kaykunamanta astawan? nispa. Pedrotaj kuticherqa: Arí Señor, Qan yachanki munakususqayta, nispa. Jesustaj nerqa: Corderosniyta michipuway, nispa. 16Jesús ujtawan Pedrota taporqa: Jonaspa churin Simón, munakuwankichu? nispa. Pedrotaj kuticherqa: Arí Señor, Qan yachanki munakususqayta, nispa. Jesús nillarqataj: Ovejasniyta michipuway, nispa. 17Ujtawampis Jesús tapullarqataj: Jonaspa churin Simón, munakuwankichu? nispa. Pedrotaj llakiywan oqharichikorqa, kinsa kutikama: Munakuwankichu? nisqanmanta. Chantá kuticherqa: Señor, Qan tukuy imata yachanki; munakususqaytapis yachallankitaj, nispa. Jesustaj payta nerqa: Ovejasniyta michipuway. 18Cheqatapuni niyki: Waynallaraj kashaspaqa, chumpillikoj kanki, munayniykiman jinataj purej kanki. Machuña kaspatajrí, makisniykita aysarinki, wajtaj chumpichisonqa, maymanchus mana munasqaykimantaj pusasonqa. 19Chayta nispa, Jesusqa sut'inchasharqa ima wañuywanchus Pedroqa Diosta jatunchanan kasqanta. Chayta niytawan, nillarqataj: Qhepayta jamuy, nispa. 20Jinapi Pedro qhepaman kutirikuspa, rikorqa Jesuspa munasqa yachachisqanta jamushajta. Payllataj cenapi Jesusman atiykukuspa, tapusqa: Pitaj jap'ichisonqa? nispa. 21Pedrotaj chay yachachisqata rikuspa, Jesusta nerqa: Señor, paywanrí, imataj kanqa? nispa. 22Jesús kuticherqa: Sichus munani kutimunaykama pay qhepakunanta chayqa, imá dakusunki qanmanri? Qanqa qhepayta jamuy, nispa. 23Chay nisqaqa hermanos ukhupi willakorqa jaqay yachachisqa mana wañunan kasqanta. Jesusqa mana nisqachu: Mana wañonqachu, nispaqa. Astawanqa nisqa: Sichus munani kutimunaykama qhepakunanta chayqa, imá dakusunki qanmanri? nispa. 24Chay yachachisqa chay imasta willarqa, qhelqarqataj. Yachanchejtaj willasqasnenqa cheqapuni kasqanta. 25Jesuspa ruwasqasnenqa aswan ashkharaj tiyan. Chaykunachus ujmanta uj qhelqakunman chayqa, yuyani tukuynin kay pacha mana wakinmanchu chay qhelqasqa librosta churanapaj.


text: 1Wawqe-panillaykuna, kunanmi willamuykiku imaynam Macedonia lawpi iñiqkunaman Dios favorecesqanta. 2Paykunaqa ancha sasachakuykunapi kachkaspankupas hatuntam kusikurqaku, ancha wakcha kachkaspankupas tukuy sonqonkuwanmi qorqaku. 3Qorqakuqa manam atisqallankutachu, aswanqa mana qoy atisqankutawanmi, ñoqapunim rikurqani tukuy sonqonkuwan qosqankutaqa. 4Anchatam ruegawarqaku qollqe chaskinaykupaq, yanapaytam munarqaku Jerusalen llaqtapi kaq wawqe-panikunata. 5Piensasqaykumantapas mastaraqmi huñururqaku, puntataqa Señormanmi qokuykurqaku hinaspañam Diospa munasqanman hina ñoqaykuman qowarqaku. 6Chaymi Titota ruegarqaniku qallarisqanpi hina chay kuyakuy ofrendata qamkuna ukupi huñuyta tukumunanpaq. 7Qamkunaqa lliwpim masyankichik, masyankichikmá iñiypipas, sumaq yachachiypipas, yachayniyoq kaypipas, allin ruray munaypipas hinaspa ñoqayku kuyawaykupipas, chaynaqa masyaychikyá kuyakuy ofrenda qoypipas. 8Kayta nispayqa manam kamachichkaykichikchu, munaymanmi wakinkunapa tukuy sonqonwan rurasqanku yachanaykichiktapas chaynapi kuyakuynikichikqa cheqap kasqanta qawachinaykichikpaq. 9Qamkunaqa yachankichikñam Señorninchik Jesucristopa favorecewasqanchikta. Payqa apu kachkaspam wakchayarurqa qamkunata kuyasuspaykichik, chaynapi wakcha kayninwan qamkuna apu kanaykichikpaq. 10Qamkunapa allinnikichikpaqmi consejoyta qoykichik. Qayna watamantaraqmi puntarqankichik ofrenda huñuytaqa, manataqmi huñuyllatachu aswanqa puntataraqmi munaypaq-munarqankichik. 11Chaynaqa kunanyá tukuychik qallariyninmantapuni kusikuyllawanña munasqaykichikta, kapususqaykichikman hinayá qoychik. 12Pipas cheqapta qoyta munaptinqa Diosqa chaskin kapuqninman hinam. Payqa manam mañanchu mana kapuqniyoqtaqa. 13Manam kayqa hukkunata yanapaspa muchuypi kanaykichikpaqchu. 14Aswanqa igualla kanaykichikpaqmi, kunanqa kapusuchkankichikmi mana kapuqniyoqkunaman qoykunaykichikpaq, hukpiñataqmi paykunapa kaptin pisisuptikichik qosunkichik, chaynapim igualla kankichik. 15Bibliam nin: —Manam puchurqachu achka huñuqpapas nitaqmi pisirqachu aslla huñuqpapas —nispa. 16Graciastam Diosman qoni nanachikusunaykichikpaq Titomanpas allin sonqo qosqanmanta. 17Chaskirqam ruegakusqayta hinaspam qamkunamanta sientispa kikillanmanta hamuchkan. 18Titotawan kuskatam kachamuchkaniku iñiqmasinchikta, paypas iñiqkuna ukupiqa reqsisqam Cristomanta allin willakusqanpi. 19Manataqmi chayllachu, huñunakuq iñiqmasinchikkunapas paytam akllaykurqa yanapakuy ofrendata apaptiyku riysiwanankupaq, chaytaqa rurachkaniku Señorta hatunchanaykupaqmi hinaspa kusikuywan rurasqaykuta reqsichinaykupaqmi. 20Chaynapim pipas mana yanqakunata rimanqachu kay achka ofrenda aypunaykumanta. 21Allin kaq ruraytam munachkaniku Señorpa qayllanpipas chaynataq runakunapa qayllanpipas. 22Paykunawantaqmi kachamuchkaniku sapa kutilla kusikuyllawan ruraq wawqenchiktapas, qamkunapi llumpayta confiakusqanraykum payqa aswan-aswanraq chayna rurayta munachkan. 23Titoqa puriqmasiymi hinaspa qamkuna ukupi llamkaqmasiymi. Wakin wawqekunañataqmi iñiqkunapa kachamusqan, paykunaqa Cristota hatunchaqkunam. 24Chaynaqa iñiqkuna yachananpaqyá qawachiychik kuyakuynikichikta, qawachiychiktaqyá qamkunamanta alabakusqayqa cheqap kasqantapas.


text: 1Sapa qanchis watamanta manusqaykichejta perdonankichej. 2Chay perdonanaqa kay jina kanqa: Runa masisninkuman manojkunaqa manusqasninkuta perdonanqanku. Chaymantaqa amaña mañanqankuchu qopunankuta imatachus runa masisninkuman, chayrí llajta masisninkuman manusqankuta. Chay wataqa Tata Diospa sutinrayku manu qonqapuna wata nisqa kanqa. 3Forasteromantaqa mañakapuyta atinkichej imatachus manusqaykichejta qopunanta. Llajta masiykichejtarí perdonankichejpuni imatachus manusqaykichejmanta. 4Jinamanta qankunaj chawpiykichejpi mana wajchas kanqankuchu, Señorniykichej Tata Diostaj sumajta bendecisonqachej, ima jallp'atachus herenciata jina jap'ikapunaykichejpaj qosunkichej, chaypi. 5Ajina kanqa sichus qankuna Señorniykichej Tata Diospa nisqasninta uyarinkichej, junt'ankichejtaj kay kamachisqasninta kunan qoshaykichej, chaykunata chayqa. 6Arí, Señorniykichej Tata Dios bendecisonqachej nisusqaykichejman jina. Ashkha nacionesman manunkichej; qankunarí mana manukunkichejchu. Ashkha nacionesta kamachinkichej, qankunatatajrí ni mayqen naciompis kamachisonqachejchu. 7Sichus mayqen llajta masiykichej wajchayapunman chayqa, mayqen llajtasnillaykichejpipis Señorniykichej Tata Dios qosonqachej chay jallp'api, ama sonqoykichejta rumiyachinkichejchu, nitaj mich'as kankichejchu chay llajta masisniykichej pisichikoj runaswan. 8Paykunamanqa imachus tiyapususqaykichejta qorillankichej; imatachus pisichikunku, chaytapis manurinkichej. 9Ama sajra yuyayniykichejwan atipachikunkichejchu, kay jinata yuyaspa: Qanchis kaj wataqa chayamushanña, manus perdonana wata, nispa. Pajtataj sajra ñawiwan qhawawajchej wajcha llajta masiykichejta. Mana manojtiykichejrí, chay wajchaqa Tata Diosman qankunaj contraykichejta qhaparikonqa, qankunataj juchachasqa kankichej. 10Chay llajta masiykichejta yanapariychejpuni, ama sonqoykichejta nanachikuspa. Kay jinata ruwasqaykichejmanta Señorniykichej Tata Diosqa tukuy ima ruwasqaykichejpi aswan ashkhata qopusonqachej. 11Kay pachapeqa wajchasqa kallanqapuni. Chayrayku noqaqa kamachiykichej kay jinata: Qankunaqa tukuy sonqo llajta masisniykichejmanta pisichikojkunata, wajchastawan yanapaychej, nispa. 12Sichus chay hebreo llajta masiykichejmanta qharipis, chayrí warmipis qankunaman vendekuspa wata runaykichejpaj yaykupunman chayqa, sojta watallata wata runaykichej kanqa; qanchis kaj watapeqa kacharipunkichej. 13Payta kacharipushaspataj, ama ch'usaj makillataqa kacharipunkichejchu. 14Ovejasniykichejmanta qorinkichej, jinallataj trigota, vinota ima; imastachá Señorniykichej Tata Dios qosunkichej, chaykunamanta qankunapis Payman qorillankichejtaj. 15Ama qonqankichejchu Egiptopi wata runasllataj qankunapis kasqaykichejmanta, maynejmantachus Señorniykichej Tata Dios kacharichimusorqachej, chaypi. Chayrayku kunanqa noqa kay kamachisqata qoykichej. 16Sichus chay wata runa mana ripuyta munan qanta, familiaykitawan munakusqanrayku, qanwantaj allin risqanrayku chayqa, 17uj yarwiwan ninrinta wasiykichej punku sayantapi takaspa, jusk'unkichej. Jinamanta chay runaqa wiñaypaj wata runaykichej kanqa. Kikillantataj warmi kamachiykichejwampis ruwankichej. 18Ripuyta munajtinrí, wata runaykichejta kacharipunaykichejmanta ama pesachikuychejchu. Paykunaqa peonman paganaykichejpa khuskannillanmanta trabajapusorqachej sojta watasta; chaynejtataj Señorniykichej Tata Diosqa ashkhata bendecisonqachej tukuy ima ruwasqaykichejpi. 19Tukuy phiwi orqo uñasta, wakasmanta, ovejasmanta ima Señorniykichej Tata Diosman qopunkichej. Ama llank'achinkichejchu chay phiwi torillosta. Amallataj phiwi corderoj millmasninta ruthunkichejchu. 20Chaykunataqa tukuy familiaykichejwan khuska sapa wata Señorniykichej Tata Diospa ñawpaqempi mikhunkichej, maypichus Pay ajllakonqa uj cheqata, chaypi. 21Sichus chay uywaqa wist'u kanqa, chayrí ciego, chayrí imallampis imanasqa kanman chayqa, ama chaytaqa Tata Diosman jaywankichejchu. 22Chaykunataqa, may llajtapichus tiyakunkichej, chayllapi mikhuyta atinkichej, llimphupaj qhawasqa, mana llimphupaj qhawasqa kashaspapis, taruka aychapis kanman jina. 23Chaywampis yawartaqa amapuni mikhunkichejchu, manachayqa jallp'aman yakuta jina sururparichinkichej.


text:
Francisco Laso
Francisco Laso de los Ríos sutiyuq runaqa, (* 8 ñiqin aymuray killapi 1823 watapi paqarisqa Taqna llaqtapi, Piruwpi - † 14 ñiqin aymuray killapi 1869 watapi wañusqa San Mateo llaqtapi) Piruwanu llimphiqpas karqan.
Tayta: Benito Laso de la Vega; Mama:Juana Manuela de los Ríos
Warmi: Manuela Enriquez.
Llimphykuna[llamk'apuy | pukyuta llamk'apuy]
- La Pascana
- Indio Alfarero
- La lavandera
Retratukuna[llamk'apuy | pukyuta llamk'apuy]
- Doña Manuela Enriquez de Laso
- Caballero Español
- Santa Rosa Limamanta
- Felipe Pardo y Aliaga
- Retrato de un desconocido
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Francisco Laso.
- Biografía (kastilla simipi)


text: 1Jesús sayno yachasergan Pascua y Levadüraynag Tantata Micunan esta galaycunanpä ishcay junag pishiycaptinmi. Say junagmi mandag cüracunawan Moisés guelgashganta yachasegcuna wilanacuyargan runacunata mana musyasiylapa Jesusta sarircur wanusiyänanpä. 2Sayno wilanacurmi waquin niyargan: “Ama sarishunsu Pascuachöga. Saycho sarishgaga asca runacunami favornin sharcur ticrapämäshun.” 3Betania marcachömi Jesús posädaraycargan lepröso niyashgan Simonpa wayincho. Saymanmi juc warmi chargan “alabastro” nishgan rumipita rurashgan botëllanwan perfümin aptash. Say perfümi nardupita rurash carmi selläma chanin cargan. Sauraga mësacho Jesús caycaptin botëllapa shiminta paquirir say perfümita Jesuspa umanman warmi winapargan. 4Sayta ricarmi waquin saycho caycagcuna rabiashpan niyargan: “¿Imapätä waläla jichar perdisish say perfümita? 5Sayta ranticushwan cargan juc wata arupacur gänashgansipita maschömi. Nircur say guellaywanna muchogcunata yanapashwan cargan.” Sayno nirmi say warmita jamuräyargan. 6Saymi Jesús nergan: “Cay warmi alitami ruraycan. Sayno caycaptenga ¿imanirtä payta jamuraycäyanqui? 7Imaypis pobricunaga cangami munashgayqui höra yanapäyänayquipä. Nogami isanga gamcunawan cashäpänasu. 8Cay warmega perfümita winapämar alistaycäman pampash canäpämi. 9Perfümita cay warmi winapämashgantaga may-saychöpis musyayangapämi.” 10Saypitanami Jesuspa discïpulun Judas Iscariote mandag cüracunaman aywaycur paycunawan wilanacorgan Jesusta entregananpä. 11Saymi cüracuna cushicuyashpan aycata pägananpäpis Judasta niyargan. Sayno wilanacurcurmi Judas yarpachacorgan imay höra wilacog cutinanpäpis. 12Levadüraynag Tantata Micunan esta y Pascuapis galaycunan junagmi Israel runacuna templucho carnishta pishtayag. Say junagmi discïpuluncuna Jesusta tapuyargan: “¿Maychötä puestucayämushä Pascua merendata micunansipä, taytay?” 13Sayno niyaptin Jesús ishcay discïpuluncunata nergan: “Aywayay marcaman. Sayman charnami ricayanquipä juc runa uylunwan yacuta apaycagta. Paypa guepalanta aywayanqui may wayimanpis chashganyag. 14Saychömi wayiyogta niyanqui: ‘¿Mayninchöshi cuarto caycan discïpuluncunawan Pascua merendata Jesús micunanpä?’ 15Sayno niyaptiquimi pay ricasiyäshunquipä altuscho pisapacush jatun cuartuta. Say cuartucho merendata puestucuyanqui micunansipä.” 16Sayno niptin aywarmi discïpuluncunaga chäyargan marcaman. Sayman chaycurmi Jesús nishgannöla lapanpis cargan. Say wayichönami paycuna puestucuyargan Pascua merendata. 17Pasa sacaycaptinnami chunca ishcay (12) acrashgan cag discïpuluncunawan Jesús sayman chäyargan. 18Saymi micuycäyashgancho Jesús nergan: “Gamcunapita jucniquimi chiquimagnëcunapa maquinman entregamangapä.” 19Niptin laquicuyashpan jucnin jucnin Jesusta tapuyargan: “¿Nogasurä caycä, taytay?” 20Saymi Jesús nergan: “Nogawan juntu tantata plätucho ushmaseg cagmi chiquimagnëcunapa maquinman entregamangapä. 21Tayta Diospa palabrancho guelgaraycashgannöla yupa nacar wanunäpämi caycä. NOGATA entregamag runami isanga juicio nalcho yupa laquicongapä. Payga ama yurinmanpissu cargan.” 22Saypitanami tantata aptarcur Tayta Diosta Jesús manacur agradëcicorgan. Nircurnami paquircur paquircur discïpuluncunata ayporgan: “Cay tantata lapayqui micuyay. Cay tantaga cuerpömi” nishpan. 23Saynölami vïnuyog väsuta aptarcur Tayta Diosta manacur agradëcicorgan. Nircurnami discïpuluncunata macyargan upuyänanpä. 24Saypitana paycunata Jesús nergan: “Cay vïnoga yawarnëmi. Yawarnëta jichar wanushgä hörami Tayta Dios mushog conträtuta ruranga pï-maytapis chasquicamagcunata perdonananpä. 25Yapayga manami vïnuta upushänasu Tayta Diospa naupancho upushgansiyag.” 26Saypita juc salmuta cantasquir aywayargan Olivos lömaman. 27Olivos lömaman chaycurmi Jesús nergan: “Canan sacay lapayqui cachariycamarmi gueshpir aywacuyanquipä. Tayta Diosninsipa palabranchöpis caynömi nican: ‘Uysha misegta wanuycasiptë uyshancuna mashtacarmi aywacuyanga.’ 28Sayno captinpis wanushgäpita cawarircamur gamcunapita más puntatami Galileaman aywashä saycho tincunansipä.” 29Sayno niptinmi Pedro nergan: “Waquin cag cachariyäshuptiquipis nogaga manami cachashayquipäsu, taytay.” 30Sayno niptinmi Pedruta Jesús nergan: “Canan sacay ishcay cuti cacash manarä cantaptinmi quimsa cuti reguimashgayquita ñëgamanquipä.” 31Sayno niptinmi Pedro nergan: “¡Ishcansita wanusimänansi captinpis manami ñëgashayquipäsu, taytay!” Waquin cag discïpuluncunapis saynölami niyargan. 32Olivos lömacho caycag Getsemaní huertaman discïpuluncunawan chaycurmi Jesús nergan: “Tayta Diosta manacamushgäyag gamcuna caylacho jamaraycäyay.” 33Nircur Pedruta, Santiaguta y Juanta más washaläman pushargan. Saychömi yupa laquicur nergan: 34“Wanunayparämi laquicuy sarimash. Gamcunapis Tayta Diosta manacushpayqui caylacho shuyaraycäyämay.” 35Sayno nircurmi más washaläman aywargan Tayta Diosta manacunanpä. Saychömi gongurpacuycorgan urcunpis pampaman töpashganyag. Sayno gongurpacuycurmi Tayta Diosta manacorgan: “Papá, gampäga imapis manami ajasu. Nacanäpä caycashgäpita salvaycalämay. Isanga noga munashgänöga ama casunsu, sinöga gam munashgayquino cayculäsun.” 37Sayno manacushganpita cutishpanmi tarergan quimsan discïpuluncuna punucash caycagta. Saymi Pedruta nergan: “Simón, ¿imanirtä punucash caycanqui? ¿Manacu juc höralapis ricchayta camäpacushcanqui? 38Punushgayquipita ricchayayna. Diosta manacuyay Satanasta mana cäsupäyänayquipä. Cäsupayta mana munarpis Tayta Diosta mana manacorga cäsupäyanquipämi.” 39Yapay cutiycurmi Jesusga puntata manacushgannöla Tayta Diosta manacorgan. 40Tayta Diosta manacushganpita yapay cutiycur tarergan quimsan discïpuluncuna pasaypa punucash caycagta. Sayno tariycuptinmi discïpuluncuna imaniytapis camäpacuyargansu. 41Quimsa cuti Diosta manacushganpita cutirnami paycunata nergan: “¿Cananpis gamcuna jinalacu punuycäyanqui? ¡Ricchayayna! Tayta Diospita shamush captëpis höra chämushganami jusasapa runacunapa maquinman NOGATA entregayämänanpä. 42¡Sharcuyayna! Chiquimagnëcunapa maquinman entregamänanpä cag runa shamuycannami.” 43Discïpuluncunawan Jesús parlaycaptinmi Judas Iscariote chargan asca runacunata pushash. Judasga Jesuspa discïpulunmi cargan. Say runacunami chäyargan espädancuna y garrotincuna aptash. Jesusta prësu sariyänanpä say runacunata cachargan mandag cüracuna, Moisés guelgashganta yachasegcuna y Israel mayor runacunami. 44Sayman manarä charmi Judasga pushashgan runacunata yäsergan: “Mayganpis musashgä cagmi Jesusga caycan. Payta prësu sariyanqui.” 45Saymi chaycur Judasga Jesusta saludashpan musaycorgan. 46Sayno musarcuptinmi Jesusta jucla prësu sarergan. 47Prësu sariyaptinmi espädanta jorgurishpan juc discïpulun más mandag cürapa ashmayninpa rinrinta waluriycorgan. 48Nircurna say runacunata Jesús nergan: “¿Imanirtä suwa captënöpis gamcuna shayämushcanqui espädayquicunawan y garrotiquicunawanpis prësu sariyämänayquipä? 49Nogaga waran waranmi templo patiucho yachasergä. Saycho caycaptëga ¿imanirtä saychöga prësu sariyämargayquisu? Sayno captinpis prësu sariyämänayquipä gamcuna shayämuptiquimi Tayta Diosninsipa palabrancho nishgannöla cumplicaycan.” 50Jesusta prësu sariyaptinnami discïpuluncuna gueshpir aywacuyargan japalanta cachaycur. 51Juc magtalami säbanasnin aylushla guepanta gatipargan. Saychömi say magtata sariyargan. 52Sayno sariptin aylurashgan säbanasta logtiriycur say magta garapächula gueshpir aywacorgan. 53Saypita Jesusta prësu apayargan más mandag cürapa wayinman. Saymanmi shuntacäyargan mandag cüracuna, Israel mayor runacuna y Moisés guelgashgan leycunata yachasegcunapis. 54Jesusta sayman apayaptinmi caru guepalanta Pedro gatirargan. Más mandag cürapa wayinman chaycur paypis yaycorgan patio rurinyag. Sayman yaycurir templo täpag wardiacunawan jamaraycargan ninacho mashacushpan. 55Mandag cüracunawan autoridäcunanaga imanöpapis Jesusta wanusiyänantami munayargan. Sayno captinpis manami ima jusantapis tariyargansu wanusish cananpänöga. 56Jesuspa contran asca runacuna sharcurpis manami mayganpis juc yarpaylaga niyargansu. 57Saypitanami waquin runacuna Jesuspa contran sharcur niyargan: 58“Nogacuna wiyayashcä cay runa templuta juchurasir quimsa junaglacho juctana sharcasinanpä nishgantami. Saynöpis payga nergan runa mana sharcasishgan templo cananpä cashgantami.” 59Jesuspa contran sayno niyaptinpis manami waquin runacuna niyashgancunaman tincorgansu. 60Saymi más mandag cüra Jesusta taporgan: “¿Manacu imatapis ninqui sayno jitapäshuptiqui? ¿Imanirtä contrayqui sayno parlaycäyan?” 61Sayno tapuptinpis Jesusga upälalami cacorgan. Saymi más mandag cüra yapay taporgan: “¿Rasunpacu Tayta Dios cachamushgan Cristo caycanqui? Saynöpis ¿rasunpacu Diospa surin caycanqui?” 62Sayno tapuptinmi Jesús nergan: “Au, nishgayquino rasunpaypami caycä. Saymi NOGATA ricayämanquipä lapanpä munayyog Tayta Diospa derëcha cag naupancho jamaraycagta. Saynöpis pucutay janancho shamuycagtami ricayämanquipä.” 63Sayno niptin más mandag cüra yupa rabiashpan sotänantapis rachir saycho caycag runacunata nergan: “Sayno nicaptenga ¿imapänatä más testïgutapis ashishun? 64Gamcuna wiyayashcanquimi Dios-tucur parlaycashganta. Sayno captenga gamcuna ¿imaniyanquitä?” Sauraga lapan saycho juntaraycag autoridäcunami juc yarpayla niyargan payta wanusiyänanpä. 65Saymi Jesusta togapashpan nawinta träpuwan vendaparcur waquin autoridäcuna magayargan: “¡Mä adivinay pï magashushgayquitapis!” niyashpan. Saynölami templo täpag wardiacunapis payta lagyayargan. 66Patiucho Pedro caycaptin más mandag cürapa ashmaynin warmi sayman chargan. 67Nina sindiycagcho Pedro mashacuycagta ricarmi say warmi nergan: “Gamta ricashcä Nazaretpita cag Jesuswan puriycagtami.” 68Sayno niptin Pedro nergan: “Nogaga manami payta reguësu, ni tantyäsu imapita parlaycashgayquitapis.” Sayno nishpanmi sawan yaycuna puncuman witicorgan. [Sayman witicuptinmi cacash cantarcorgan.] 69Saychöpis say ashmay warmi saycho caycag runacunata nergan: “¡Cay runataga Jesuswan puriycagtami ricashcä!” 70Sayno niptinmi mana reguishganta Pedro yapay nergan. Saypita más rätuta saycho caycag runacuna Pedruta niyargan: “Rasunpaypami gamga paywan pureg caycanqui. Galilea runami canquipis.” 71Sayno niyaptinmi Jesusta manacagman churashpan jurar Pedro nergan: “¡Say runaga pishi cacunpis! ¡Paytaga manami reguësu!” 72Sayno nicaptinmi cacash yapay cantarcorgan. Cacash cantagta wiyarmi Pedro yarparcorgan Jesús cayno nishganta: “Manarä ishcay cuti cacash cantaptinmi quimsa cuti reguimashgayquita ñëgamanquipä.” Say nishganta yarparcurmi Pedro yupa laquicushpan wagargan.


text: 1Qawarispaymi rikururqani Sion Moqopa hawanpi Carnero sayachkaqta. Paywanmi sayachkasqa pachak tawa chunkan tawayoq waranqa runakuna, paykunaqa kachkasqa Carneropa sutinwan hinaspa Taytanpa sutinwan urkunkupi qellqaskamam. 2Chaymantam uyarirqani hanaq pachamanta qayakuyta, chay qayakuyqa karqa achka yakupa hinaspa sinchi rayopa qapariynin hinam. Chay qayakuyqa karqa arpa tocaqkunapa tocasqan hinaraqmi. 3Chay pachak tawa chunkan tawayoq waranqa runakunam takirqaku mosoq takita hatun tiyanapa ñawpaqninpi, paykunaqa takirqaku tawa animalkunapa hinaspa ancianokunapa qayllanpim, ichaqa manam pipas chay taki yachayta atirqachu, yacharqakuqa pachak tawa chunkan tawayoq waranqa kay pachamanta rantisqa runakunallam. 4Paykunaqa warmikunawan mana qanrachakuqkunam otaq warmiwan mana puñuqkunam. Paykunaqa Carnerotam qatinku maymanña riptinpas. Paykunaqa punta rikurimuq ruru hinam, paykunaqa Diospaqwan Carneropaqmi runakuna ukumanta rantisqa karqa. 5Paykunaqa mana llullakuqmi hinaspa mana huchayoqmi karqaku. 6Rikurqanitaqmi huk angeltapas cielopa chawpinta pawachkaqta, paymi wiñaypaq kaq allin noticiata apachkasqa kay pachapi llapallan nacionkunaman, ayllukunaman, tukuy rikchaq rimayniyoqkunaman hinaspa llapallan runakunaman. 7Qaparispanmi nirqa: —Diostayá manchakuywan alabaychik, juzganan horam chayaramunña, cielokunatapas kay pachatapas, lamar qochatapas hinaspa pukyukunatapas unanchaqtayá adoraychik —nispa. 8Iskay kaq angelñataqmi nirqa: —¡Tuñirunñam, tuñirunñam hatun Babilonia llaqtaqa! Chay llaqtam vino upyachichkaq hina upyarachirqa huchapakuyninta llapa runakunaman —nispa. 9Kimsa kaq angelpas paykunata qatistinmi qaparirqa: —Pipas Manchakuypaq Animalpa imagenninta adoraqqa hinaspa urkunpi otaq makinpi marcachikuqqa 10upyanqam Diospa piñakuyninta. Chay piñakuyninqa mana chaqrusqa vino hinam kachkan Diospa piñakuynin sutiyoq vasopi. Chay upyaq runaqa ninapiwan azufrepim Carneropa qayllanpi hinaspa chuya angelkunapa qayllanpi ñakarichisqa kanqa. 11Ñakariyninqa ninapa qosniynin hinaraqmi qosninqa wiña-wiñaypaq. Tutapas-punchawpas manam hawkayayta tarinqachu Manchakuypaq Animal adoraqkunaqa nitaq marcan chaskiqkunapas. 12Chaynapim Diosllapaqña kawsaqkunapas otaq kamachikuynin kasukuqkunapas otaq Jesuspi qaqa hina sayaqkunapas pacienciakunku. 13Hinaptinmi hanaq pachamanta qayamuwarqa: —Qellqay kayta: “Mayna kusisqam Diospi iñispa kunanmanta wañuqkunaqa” nispa. Espiritupas nintaqmi: “Arí, paykunaqa samanqañam ñakariykunamanta, allin rurasqankupas paykunawanmi kachkan” nispa. 14Chaymantam rikurqani yuraq puyuta, hawanpiñataqmi tiyachkasqa Diosmanta Hamuq Runaman rikchakuq, payqa kachkasqa qorimanta coronayoqmi hinaspa makinpi ñawchi rutunayoqmi. 15Hinaptinmi templomanta lloqsiramurqa huk angel, paymi puyupa hawanpi tiyaqta qayarqa: —Rutunaykiwan rutuy, ñam rutuna tiempoqa chayaramunña, kay pachapi cosechaqa ñam poqosqaña kachkan —nispa. 16Puyupa hawanpi tiyaq rutunanwan kay pachata ruturuptinmi cosechaqa huñusqaña rikurirurqa. 17Hinaptinmi huk angelpas lloqsiramurqa hanaq pachapi kaq templomanta filoyoq rutunanta aparikuspan. 18Altarmantapas lloqsiramurqam huk angel, payqa ninawan kañaykunanpaq atiyniyoq kaspanmi ñawchi rutunayoq angelta qayarqa: —Ñawchi rutunaykiwan rutuy kay pachapi uvaskunata, ñam uvaskunaqa poqosqaña kachkan —nispa. 19Hinaptinmi chay angel rutunanwan rutururqa kay pachapi uvaskunata hinaspam huntarachirqa uvas saruna pozoman. Chay pozoqa karqa Diospa piñakuynin sutiyoq pozom. 20Llaqtapa hawa lawnin pozopi saruchiptinmi pozomanta yawar pawaramurqa caballokunapa frenonman haypanankamaraq. Chay yawarqa puririrqa kimsa pachak kilometrokamaraqmi.


text: 1Nuqa Pablumi, Tayta Dyus munasha katin, Jesucristupa apustulnin kani. Chaymi Corinto pwiblupi Dyuspi kriyiqkunaman, chaynulla Acaya lugarpi kriyiqkunaman, nuqa ukninchik Timoteuwan pulla kar, kay kartata iskribimuni. 2Chaynullami Taytanchik Dyusman, Amitunchik Jesucristumanpis mañakuni, llakipar tukuy imapi yanapashutinllapa shumaqta kawsanaykillapapaq. 3Amitunchik Jesucristupa Taytan, Taytanchikllapa Dyusmi, alabakasha kanqa. Chaqa paymi kusata llakipar, kunsular ima yanapamanchikllapa. 4Paymi kunsular yanapamanchikllapa ima riqchaq qischakaykunamanmatapis. Chaynu katinmi, nuqanchikkunapis ukkuna qischakaqtaqa kunsular yanapaypaq, imanuch'i pay nuqanchikkunata kunsulamanchikllapa chaynulla. 5Chaqa Jesucristo kusata qischakasha katinmi, nuqanchikkunapis qischakashunllapa payrayku. Chaynu qischakashaqami, payqa masta kunsular yanapamashunllapa. 6Nishaykillapapis, qischakar yach'achishutiyllapa kriyitkillapaqa, Dyusqa kunsular washashunqallapa. Chaqa pay nuqakunata kunsulamatinllapaqa, qamkunapismi kunsulakankillapa. Chaymi shachinakunkillapa ima qischakaykunamanmatapis nuqakuna yupaylla. 7Qamkunapaqqami, kusata kunfyakanillapa qischakarmapis shachinakunkillapa nir yach'ar. Chaqa imanuch'i nuqakuna yupay qischakayankillapa, chaynullami Tayta Dyusqa qamkunatapis kunsular yanapashunqallapa. 8- 9Kriyiq masiyllapakuna, Asia lugarpi qischakashayllapapaq chiqapta yach'anaykillapapaq willashunillapa. Kusatami qischakarayllapa mana agwantaypaqta. Chaymi yarpurayllapa chaypina wanuyashaqllapa nir. Piru chay qischakaykunaqami sirbimaranllapa ama nuqakunalapi kunfyakarchu, ashwan wanushakunata kawsachiq Dyuslapi kunfyakanayllapapaq. 10- 11Dyusmi chay qischakaykunamantaqa washamaranllapa paylapi kunfyakatiyllapa. Chaynulla qamkuna, Dyusman mañakur yanapamatkillapaqa, chay saqra wanunaykunamanmatapis washamayanqallapa. Chaymi wakinkunapis Dyusta payji ninqallapa pay yanapamashanllaparayku. 12Kusatami aligriyanillapa, tukuywan kusa shumaq allinlata kawsasha kanillapa nir yach'ashayllaparayku. Piru ashwan qamkunawanmaqami kusa mas shumaqta kawsasha kanillapa. Manami munayniyllapamantachu chaynuqa kawsasha kanillapa. Ashwanmi Tayta Dyus llakipar yanapamashanllaparayku, chaynuqa kawsarayllapa. 13Kartaykunapimi qamkuna liyir intrakanaykillapapaq iskribishurayllapa, mana ukmanta imachu. Chaymi kunfyakanillapa chay nishushayllapakunapaq, nuqakunapaq ima chiqapta intrakankillapa nir yach'ar. 14Piru qamkuna wakinllataqa intrakasha karllapamapis, kusalata aligriyar shumaqta yarpuyllapa nuqakunapaqqa. Chaymi nuqakunapis kusalata aligriyar shumaqta yarpushaqllapa qamkunapaqpis, maydiya Amitunchik Jesu's tikrakamutinqa. 15Allinta nuqapaq yarpuyankillapa kanqa nir kunfyakarmi, yarpusha karay puntataqa qamkunataraq watukushuyllapata, chaywanqa ishkay kutipaqna rikashunayllapapaq. 16Puntataqa watukushuyllapata yarpuray, Macedonia pwibluman riqnu. Chaymanta tikrakamurpis qashan watukushuyllapata yarpuray. Chayna qamkunapis yanapamatkillapa rinaypaq Judea pwibluman. 17Ma ¿watukushuqllapa mana shamurqachu, naypaqtaqa mana allita yarpusha kashaq? ¿Qamkunachu yarpunkillapa nuqaqa munashayta rurar shamunaypaq arnishurllapaqa, mana allinta yarpurchu mana shamushachu kashaq nir? 18Dyusmi yach'an imatapis pay yupaylla arnikushayllapataqa kumplinillapa nir. Chaymi mana chay kutillaqa "Ari', chaynu kanqa", "Mana, mana chaynuchu kanqa" niytaqa puytinillapachu. 19Chaqa nuqami, Silvanuwan, Timoteuwan, Dyusninchikpa Wamran Jesucristupaq yach'achikunillapa. Paymi Dyus arnikushan kar, tukuy ima nishantapis kumplin. 20Chaynami Jesucristupi kumplikan Tayta Dyus tukuy arnikushankunaqa. Chaymi Jesucristurayku, Tayta Dyusta alabarqa ninchikllapa, "Chaynumi kanqa" nir. 21Tayta Dyusmi nuqakunata, chaynulla qamkunatapis Jesucristuwan pullachar shumaqchamashanchikllapa. Chaynullami akramashanchikllapa paypaqna kanallapapaq. 22Chayna paypa kaqnin kanallapapaqqami siñalamaqninchik yupay, Santu Ispiritunta qumashanchikllapa. Chaymi Ispiritunwanna karqa, yach'anchikllapa tukuy tyimpupaqna paypa kanchikllapa nir. 23Chiqaptami nishaykillapa: Corinto pwiblupi kaqkunaman watukushuqllapa shamunaypaq karmapis, manaraqmi shamushachu kani, qamkuna llakishalla katkillapa mas llakichishuymanllapa nir yarpur. Tukuy chaykunapaqmi, Taytanchik Dyusla yach'an. 24Manami nuqakunaqa qamkunata kusata willashunayanillapachu, Dyuspi kaynu kriyiyllapa nirqa. Chaqa qamkunaqari chiqaptana kriyinkillapa. Ashwanmi yanapashunayanillapa kriyishaykillapanulla aligrilana kawsanaykillapapaq.


text: 1Chuya Espiritum cheqaptapuni willawanchik tukupay punchawkunapiqa wakinkuna iñiyninkuta qepanchakunankumanta, paykunaqa engañakuq espiritutaña kasukuspam demoniokunapa yachachikuyninkunataña chaskinqaku. 2Iskay uya llulla runakunatañam uyarinqaku, chay llullakunaqa huchallikusqankutapas manañam musyakunkuchu mana concienciayoq rikurirusqankurayku. 3Chayna runakunam harkakunqaku: —Ama casarakuychikchu, kay-wak mikuytaqa ama mikuychikchu —nispa. Diosmi lliw mikuykunataqa unancharqa payman agradecekuspa mikunanchikpaq. Chaymi iñiqkunaqa cheqap kaqta yachasqanchikrayku imatapas mikuchwanchik. 4Diospa tukuy ima unanchasqanqa allinmi chaymi ima mikuytapas mana wischupakunanchikchu, chaytaqa Diosman agradecekuspam chaskikunanchik. 5Diospa palabranman hina mañakuspa imallapas mikuykuyqa paypaq sapaqchasqañam. 6Kaykunata wawqe-paninchikkunaman yachachispaykiqa Jesucristotam allinta servichkanki. Imapim confiakunaykipaqmi qamqa ñawpaqmantaraq allin yachachisqa karqanki, chay yachasqaykitamá seguichkanki. 7Amayá uyariychu mana valeq cuentokunataqa, aswanqa ejerciciota rurachkaq hinayá Diosman agradaqta ruray. 8Ejerciciota ruraptinchikqa cuerponchikmi kallpata hapin. Chaymantapas aswan allinraqmi Diospa agradonpaq rurayqa chaynapi kay pachapipas hinaspa hanaq pachapipas allinta kawsananchikpaq. 9Kaykunaqa cheqappunim chaymi lliw runakuna chaskinanku. 10Chayraykum ñakaristinpas llamkanchik wiñay kawsaq Diosninchikpi confiakuspa. Payqa llapallanpa salvaqninmi ichaqa tukuy imamantapas llalliqtaqa iñiqkunallapam. 11Kaykunata kamachispayá yachachiy. 12Mozoraq kasqaykiraykuqa amayá piwanpas despreciachikuychu, qamqa iñiqkunapa ejemplon kaspayá allinta reqsichikuy rimaynikipipas, portakuynikipipas, kuyakuynikipipas, iñiynikipipas chaynataq chuya sonqo kaynikipipas. 13Ñoqa chayamunaykamayá Diospa palabranta leey huñunakuykunapi, yachachispaykiyá kallpanchay wawqe-paninchikkunata. 14Amayá qonqaruychu ancianokunapa mañapususqaykitaqa. Paykunaman Dios revelaykuptinmi makinkuta hawaykiman churaykuspanku Diospa qosusqaykita willasurqanki. 15Chaytaqa sonqoykipiyá allinta takyachiy, chaynapim llapallanku qawanqaku imaynam aswan-aswan ñawpaqman risqaykita. 16Chaynaqa cuidakuspayá allinta yachachiy. Chaynata ruraspaykiqa mana allinkunamantam salvakunki, salvankitaqmi uyarisuqnikikunatapas.


text:
Wilhelm von Humboldt
Friedrich Wilhelm Christian Carl Ferdinand von Humboldt sutiyuq runaqa (22 ñiqin inti raymi killapi 1767 watapi paqarisqa Potsdam llaqtapi; 8 ñiqin ayriway killapi 1835 watapi wañusqa Tegel llaqtapi, Berlin ñiqpi) huk aliman simi yachaq runam karqan, Berlin Yachay Sunturpa (Universität Berlin, kunan Humboldt-Universität zu Berlin) kamariqninmi.
Alexander von Humboldtpa wawqinmi karqan.
Hawa t'inkikuna[llamk'apuy | pukyuta llamk'apuy]
- Commons nisqapi suyukunata uyarinakunatapas tarinki kaymantam: Wilhelm von Humboldt.